जौनपुर में 120 जोड़न के सामूहिक बिआह – टटका खबर\nजौनपुर में 120 जोड़न के सामूहिक बिआह\nजौनपुर 19 फरवरी (वार्ता) उत्तर प्रदेश सरकार के सामूहिक विवाह योजना का तहत आज सोमार का दिने जौनपुर में 120 जोड़ा के शादी करावल गइल.\nजिलाधिकारी अरविन्द मलप्पा बंगारी बतवलन कि टी.डी. कालेज व्यायामशाला में करावल गइल एह सामूहिक विवाह में 120 जोड़न के बिआह करावल गइल. पं0 महेश्वर शास्त्री के नेतृत्व में 115 जोड़न के मंत्रोच्चार से बिआह करावल गइल जबकि पांच गो मुस्लिम जोड़न के निकाह मौलाना मोहम्मद तहजीत आलम पढ़वलन,\nओह मौका पर जौनपुर के सांसद डा0 के पी सिंह का हाथे सगरी जोड़न के प्रमाणपत्र सँउपल गइळ आ सभकर सुखी जीवन के आशीर्वादो दीहलन. कहलन कि सरकार के ई यौजना बहुते सराहे जोग बा.\nजिलाधिकारी एह नया बिआहल जोड़न के आशीर्वाद देत बतवलन कि हर जोड़ा पर 35 हजार रूपिया के खर्च भइल बा. 20 हजार रूपिया दुल्हिन के खाता में, 10 हजार रूपिया के सामान आ बिआह करावे के सगरी इन्तजाम में पाँच हजार रूपिया के खरच आइल बा. बतवलन कि सभ कनियन के बिछिया, नाक के कील, पायल, सिन्दूर दानी, साड़ी, पेटीकोट, ब्लाउज, शादी वाली चुनरी, सात गो बर्तन, सूट केस, लेडीज घड़ी, श्रृगांर केस, चूड़ी, बिन्दी, कंघी, नेल पालिस, आंवला तेल, लिपिस्टिक, पाउडर, साबुन, शैम्पू, रिन साबुन, गद्दा, रजाई, चादर, तकिया सहित कुल 24 गो सामान दिआइल बा. कहलन कि एह तरह के आयोजन ब्लाको ब्लॉक करावल जाई.\nउत्तर प्रदेश, भोजपुरी पट्टी\nजौनपुर, सामूहिक बिआह


शिवराज के तिसरका पारी शुरू भइल – टटका खबर\nDec 14, 2013 भाजपा, मध्यप्रदेश, शिवराज सिंह चौहान\nभोपाल. 14 दिसंबर (वार्ता) मध्यप्रदेश मे अपना लोकप्रियता के लहर प सवार मुख्यमंत्री शिवराज सिंह चौहान भाजपा के लगातार तिसरका बेर आ प्रचंड बहुमत से सत्ता मे ले आवे में सफल होखला का बाद आजु तिसरका बेर राज्य के मुख्यमंत्री पद के किरिया ले लिहले.\nकिरिया लेबे के इ समारोह जम्बूरी मैदान मे राज्य भर से आइल लाखो सर्मथकन आ खासमखास लोग का मौजूदगी में भइल. राज्यपाल रामनरेश यादव उनुका के एह शाही समारोह मे पद आ गोपनीयता के किरिया धरवले. मुख्यमंत्री आजु अकेलहीं किरिया लिहले. मंत्रियन के बाद में किरिया धरावल जाई.\nअपना लोकप्रियता का बूते शिवराज नरेन्द्र मोदी का बाद राष्ट्रीय स्तर पर लोकप्रिय नेता बन के उभरल बाड़े, अब मानल जाए लागल बा कि राष्ट्रीय राजनीतोओ में शिवराज के बड़हन भूमिका रही.\nनर्मदा किनारे सीहोर जिला के जैत गांव के किसान पिता प्रेमसिंह चौहान आ माता सुंदर बाई चौहान के घरे नौ मार्च 1959 के जनमल शिवराज सिंह चौहान शुरूए से मेधावी रहलन. भोपाल के बरकतुल्ला विश्वविद्यालय से दर्शनशास्त्र मे स्नातकोत्तर के परीक्षा मे उनका पहिला स्थान आ स्वर्ण पदक मिलल रहे.\nकिरिया लिहला के एह समारोह में रिलायंस ग्रुप के चेयरमैन अनिल अंबानी, वाइस चेयरमेन सतीश सेठ, फोर्स मोटर्स लिमिटेड के चेयरमैन डॉ. अभय फिरोदिया, भारत फोर्ज ग्रुप के एक्जीक्यूटिव डायरेक्टर अमित कल्याणी, ट्रायडेंट ग्रुप के चेयरमैन राजेन्द्र गुप्ता, एम.पी. बिरला ग्रुप के चेयरमैन हर्ष वी. लोधा, सांघी इण्डस्ट्रीज लिमिटेड के चेयरमैन रविशरण सांघी, एस.ई.एल. मेन्यूफ्रेक्चरिंग कम्पनी लिमिटेड के ज्वाईंट मैनेजिंग डायरेक्टर धीरज सलूजा आ अर्णव सलूजा, सिम्बायसिस पुणे के संचालिका स्वाति मजूमदार, वर्धमान ग्रुप के चेयरमैन एस.पी. ओसवाल, सूर्या रोशनी लिमिटेड के सीएमडी जयप्रकाश अग्रवाल, बॉम्बे हॉस्पिटल के चेयरमैन भरत कुमार कपाडिया, एस्सार ग्रुप के चेयरमैन शशि रूईया आ डायरेक्टर अंशुमान रूईया अउर वीडियोकॉन ग्रुप के डायरेक्टर अनिरूद्ध धूत समेत अनेके उद्योगपति शामिल भइले.\nधार्मिक संतन में स्वामी सत्यमित्रानंद गिरि जी महाराज, साध्वी ऋतम्भरा, मुफती अब्दुल रज्जाक साहब, नायब काजी इन्दौर रेहान फारूकी, ददरूआ सरकार सुश्री प्रज्ञा भारती, भय्यू जी महाराज, महामंडलेश्वर उमेश मुनिजी महाराज सदगुरू, साहिब बंदगी जी महाराज, महामण्डलेश्वर राधे राधे महाराज, आर्कबिशप बनागल उपतिस्स नायक थैरोजी (श्रीलंका), ज्ञानी दलीप सिंह, बोहरा समाज के आमिल साहब, मुफती रहीम साहब, महंत सर्वश्री नरसिंहदास शंकरदास हनुमानदास रामगिरी जी, सुदर्शनाचार्य रघुनाथ जी महाराज, सुरेन्द्र गिरी, रामलखन दास, भगवान दास जी श्रृंगारी हेमंत ब्रह्मचारी आचार्य जगतदेव जी नैष्ठिक आ फादर सोलोमन वगैरह शामिल भइले.\nसरकार बनावे से पहिले आ आपा नेता केजरीवाल आपन जिद्द मनवइहे\nचुनाव देश-दुनिया राजनीति विधानसभा\nबिहार राजनीति विधानसभा


Bhojpuria.com | मूर्ति खातिर पइसा बा, लेकिन लइकन के पढाई खातिर ना\nHome Samachar Uttar Pradesh मूर्ति खातिर पइसा बा, लेकिन लइकन के पढाई खातिर ना\nमूर्ति खातिर पइसा बा, लेकिन लइकन के पढाई खातिर ना\t04 April 2010\tNews Desk\tलखनऊ। उत्तर प्रदेश के मुख्यमंत्री मायावती का लगे आपन मूर्ति लगवाये खातिर त पइसा बा, लेकिन लइकन के पढ़ाई खातिर नइखे। प्रदेश में दलित नेता लोग के नांव पर पार्क आ स्मारकन पर त मायावती करोड़ों रूपया खर्च कइ देहली, लेकिन शिक्षा का अधिकार अधिनियम लागू करे खातिर ऊ केन्द्र से पइसा मांग रहल बाडी। मायावती के माँग बा कि शिक्षा का अधिकार अधिनियम लागू करे खातिर केन्द्र राज्य सरकारन के वित्तीय भार के वहन करो। मायावती एहिजा प्रधानमंत्री डॉ मनमोहन सिंह के शनिचर के एगो पत्र में लिखली कि संविधान के व्यवस्था के अनुसार शिक्षा के समवर्ती सूची में शामिल कइल गइल बाटे। अइसन हालत में ई जरुरी बा कि शिक्षा का अधिकार अधिनियम के सम्बन्ध में केन्द्र सरकार द्वारा राज्यन से औपचारिक विचार- विमर्श कइला का संगे-संगे एकरा क्रियान्वयन खातिर समुचित वित्तीय व्यवस्था भी करे के चाहीं। मुख्यमंत्री आगे लिखले बाडी कि भारत सरकार शिक्षा के अधिकार के अधिनियम त बना दिहले बाटे, लेकिन एह अधिनियम के क्रियान्वयन खातिर आवश्यक आर्थिक व्यवस्था नइखे कइले। एह अधिनियम के लागू करे में 45 प्रतिशत धनराशि के व्यवस्था राज्य सरकार के करे के पडी। मायावती इहो लिखले बाडी कि अधिनियम के क्रियान्वयन खातिर राज्य सरकार के करीब 8000 करोड रूपया के व्यवस्था करे के पडी, जवन कि प्रदेश के वर्तमान आर्थिक स्थिति के देखते हुए सम्भव नइखे। मायावती अपना पत्र में केन्द्र सरकार से अनुरोध कइले बाडी कि अगर भारत सरकार शिक्षा के अधिकार अधिनियम के गम्भीरतापूर्व लागू कइल चाह तिया, त ओह के उत्तर प्रदेश सरकार के पूरा पइसा उपलब्ध कराये के चाहीं। मुख्यमंत्री उम्मेद जाहिर कइले बाडी कि एह महत्वपूर्ण मुद्दा पर केन्द्र सरकार गम्भीरतापूर्वक विचार कर के सकारात्मक निर्णय ली। मायावती के अनुसार केन्द्र सरकार द्वारा लागू कइल एह शिक्षा का अधिकार अधिनियम के उत्तर प्रदेश में अमली जामा पहनाये खातिर एक साल में करीब 18,000 करोड रूपया के जरूरत पडी, जवना में राज्य सरकार के 45 प्रतिशत के धनराशि के व्यवस्था करे के पडी। एहिजा ई बतावल जरुरी होई कि उत्तर प्रदेश सरकार पिछला 2-3 साल में मायावती आ कुछ अउर दलित नेता के मूर्ति आ पार्क बनाये के नाम पर सैकडों करोड रुपया खर्च कर चुकल बिया। सुप्रीम कोर्ट अउर बाकी विपक्षी पार्टियन के विरोध के बावजुद मायावती काल्हे एह मूर्तियन के सुरक्षा खातिर अलग से सिपाहियन के भर्ती के भी घोषणा कइली। एकरा अलावा कुछ दिन पहिले मायावती अपना नोटन के माला खातिर भी खासा चर्चा में रहली। कुल मिला के कहल जा सकेला कि मायावती का लगे अपना मूर्ति खातिर पइसा बा, ओकर सुरक्षा खातिर पइसा बा, लेकिन देश के भविष्य कहल जाये वाला लइकन के पढाई खातिर पइसा नइखे।Related news items:\nमुख्‍यमंत्री मायावती भी अब फेसबुक पर\nमायावती पर भारी पड़ल नोटन के "माला"\nबुलेट प्रूफ होई मायावती के घर आ बसपा कार्यालय\nमायावती के ना मिलल ताज मामला में राहत\nनोएडा पार्क में निर्माण बंद कइल जाव: सुप्रीम कोर्ट\nमायावती के राज में अब ठेकादारी में भी आरक्षण!\nफेर मायावती के पीछे पड़ल ताज कॉरीडोर के भूत\nआग से खेल रहल बिया यूपी सरकार: सुप्रीम कोर्ट\nउत्तर प्रदेश के स्मारकन पर सुप्रीम कोर्ट के रोक\nमायावती के मूर्ति खातिर चाहीं आउर 5.56 अरब\nComments (1)\tMURTI KE LIYE PAISA......\t1\nMonday, 19 April 2010 16:12\tANUJ SINHA\tMURTI KE LIYE PAISA KEWAL MAYAVATI KE PAS HI NAHI HAI ? AAJ DESH ME MAHATMA GANDHI,JAVAHAR LAL NEHRU,INDRA GANDHI,RAJIV GANDHI KI KITNI MURTIYA HAI, ISPAR KOI SAWAL KYON NAHI UTHATA! DELHI ME KARORO KAROR KE JAMIN PAR CONGRESI NETAO KA SAMADHI BANA HAI IS PER SAWAL KYON NAHI UTHTA HAI, YE SAB CONGRESIO KA MAYAWATI KO BADNAM KARNE KA CHAL HAI .....


भोजपुरी के इमरान हाशमी बनल कलुआ – Anjoria\nअब भोजपुरी में ‘मर्डर’ फिलिमो से हॉट फिल्म बनत बा जवना में लोकप्रिय गायक कलुआ के दर्शक चुम्बन किंग इमरान हाशमी के नक्शे क़दम पर चलत देखीहें. फिल्म के नाम हवे ‘कलुआ भईल सयान’ जवना में कलुआ एगो दू गो ना बलुक पूरे छह गो लिप्स लॉक चुम्मा लेत लउकी. ‘तनी खोलऽ ना चोलिया के हुक राजा जी’’ गा के बिहार में छा जाए वाला गायक कलुआ के नाम ह अरविंद अकेला ‘कल्लू’. ओकरा के अब एह फिल्म ‘कलुआ भईल सयान’ से बतौर नायक लांच कइल जात बा. साथ में बाड़न जानल मानल अभिनेता शुभम तिवारी.\nनिर्माता हउवन शिव प्रताप सिंह आ रितेश कुमार ठाकुर. प्रताप फिल्म्स इंटरटेनमेंट के प्रस्तुति आ आकाश फिल्म्स इंटरटेनमेंट के बैनर में बनल एह फिल्म के सह निर्माता वीर प्रताप सिंह हउवन. निर्देशित करत बाड़े ओ.पी. कश्यप. गीत लिखल हवे आर.आर. पंकज आ शशि बावला के. संगीत दिहले बाड़न राज सेन. कोरियोग्राफर जे.डी., कैमरामैन प्रिंस, कथा-पटकथा अउर संवाद लेखक ओ.पी. कश्यप.\nशुभम तिवारी कहलन कि कलुआ का साथे ऊ ‘तू ही मोर बालमा’ फिल्म कइले रहले जब ऊ छोट रहे. आ अब ओकरा के सयान हो के नायक बन के काम करत देखल बहुते खुशी के बात बा.\nफिल्म जल्दिये रिलीज होखी.


जून 2013 – Anjoria\nMonth: जून 2013\nकेन्द्र का लगे भोजपुरी के संवैधानिक मान्यता ला दिल्ली सरकार प्रस्ताव भेजी\nजून 30, 2013 Editor\nभोजपुरी समाज दिल्ली के अध्यक्ष अजीत दुबे के मैथिली-भोजपुरी अकादमी के उपाध्यक्ष बनवला खातिर दिल्ली के मैथिली आ भोजपुरी भाषी आ पूर्वांचल के अनेके संस्था के पदाधिकारी दिल्ली के मुख्यमंत्री…\nचौपाल पुस्तक चर्चा भाषा सरोकार साहित्य\nबुरा जो देखन मैं चला मुझ से बुरा न कोय!\nभोजपुरी पंचायत के जुलाई २०१३ के अंक सामने बा आ ओकरा के पढ़त घरी प्रभाकर पाण्डेय के लिखल व्यंग्य रचना के एगो लाइन पर आँख अटक के रहि गइल कि…\nसिनेमा भोजपुरी के रानी रानी चटर्जी एह साल 2013 में बॉक्स ऑफिस पर हिट फिलिमन के तिकड़ी बना लिहले बाड़ी. उनकर तीन गो लगातार फिलिन हिट भइल बाड़ी सँ. पहिलका…\nदर्पण मूवीज के बैनर तर बनल सुपरस्टार निरहुआ आ मोनालिसा अभिनीत फिलिम ‘बीबी नं०-1’ के भव्य प्रीमीयर शो पिछला दिने मुम्बई के नवरंग सिनेमा हॉल में कइल गइल. एह प्रीमीयर…\nसिनेमा भोजपुरी के स्टार अउर हॉट अदाकारा मोनालिसा अब मनोज पाण्डेय संगे इश्क फरमावत लउकीहें फिलिम ‘प्यार होके रही’ में. मोनालिसा अबहीं एह फिलिम के शूटिंग यू०पी० के कुशीनगर में…\nटाईगर के दहाड़ अब यूपी में\nसिनेमा भोजपुरी के स्टार प्रवेशलाल यादव के फिलिम ‘टाईगर’ पिछला शुक के यू०पी० में रिलीज भइल त वाराणसी आ गोरखपुर में रिकार्ड ओपनिंग लिहलसि. एह फिलिम में प्रवेश के शानदार…\nअभिनेता प्रदीप पाण्डेय चिंटू भोजपुरी परदा के नयका स्टार बन के उगल बाड़न. हालिया प्रदर्शित ‘जीना तेरी गली में’ से बतौर नायक भोजपुरी परदा पर इंट्री मारे वाला चिंटू आजुके…\n‘संसार’ में सुपरहिट जोड़ी खेसारीलाल आ अंजना सिंह के\nसिनेमा भोजपुरी में सुपर स्टार खेसारीलाल यादव आ स्टार अदाकारा अंजना सिंह के सुपरहिट जोड़ी एस.आर. 39 फिल्मस् अउर कृष्णादीप इंटरटेनमेंटस के बैनर तर बनल फिलिम ‘संसार’ में एक बेर…\nखेसारीलाल के जादू बरकरार बा\nसिनेमा भोजपुरी में अब खेसारीलाल यादव के सिक्का चलेला. उनकर फैन मेल एतना जबरदस्त बा कि आज खेसारीलाल यादव के नाँवे बहुत बा फिलिम के सफलता ला. आ ई बात…\n‘सपूत’ बिहार में रिलीज भइल\nफिल्मकार आ लेखक महेश पांडे के फिलिम ‘सपूत’ 28 जून के बिहार में धमाकेदार ढंग से रिलीज हो गइल. ओपनिंग बढ़िया मिलल बा. हर जगहा सबरेही से लमहर लमहर लाइन…


(शुक 16 सितम्बर)\nअलग तेलंगाना राज्य खातिर होखत कर्मचारी आन्दोलन में शुक का दिन से आंध्र प्रदेश के शिक्षको शामिल हो गइले. पिछला चार दिन से हड़ताल जारी बा.\nइण्डियन मुजाहिदीन का खिलाफ अमेरिकी फैसला के भारत स्वागत कइलसि.\nतमिलनाडु मुख्यमंत्री जयललिता कूडानकुलम परमाणु बिजली संयंत्र के सुरक्षित बतवली आ कहली कि ई संयंत्र ‘सुनामी जइसन आफतो से’ ना प्रभावित होखी.\nआजु से होखे जा रहल नरेन्द्र मोदी के अनशन का मौका पर भाजपा के माथ नेता आ तमिलनाडु के मंत्रियन के चहुँपला का चलते सुरक्षा इंतजाम अउरी कड़ा कर दिहल गइल बा.\nअवैध खनन मामला में सीबीआई रेड्डी भाईयन से आपन पूछताछ काल्हु चउथको दिने जारी रखलसि.\n170 हज टूर आपरेटरन के लाइसेंस केन्द्र सरकार रद्द कर दिहलसि जवना चलते करीब दस हजार लोग के हज जाये के योजना खटाई में पड़ गइल बा.\nकांग्रेस कोर समूह का बइठका में पहिला बेर राहुल गाँधी शामिल भइले.\nएआईएडीएमके महासचिव आ तमिलनाडु के मुख्यमंत्री जयराम जयललिता ने गुजरात मुख्यमंत्री नरेंद्र मोदी के साथ एकजुटता देखावे खातिर अपना दू गो सांसदन के भेजले बाड़ी.\nआंध्र प्रदेश के समुद्र किनार पर के शहर काकीनाड़ा में शुक का दिने एगो पांच मंजिला इमारत ढहला से कम से कम 15 लोग मलबा में दबाइल बा.\nअन्ना टीम के किरण बेदी हाल के भठियरपन विरोधी आन्दोलन में कांग्रेस महासचिव राहुल गांधी के रवैया के आलोचना कइली आ कहली कि राहुल अपना भूमिका से निराश कइले.\nवोट खातिर नोट मामिला में गिरफ्तार भारतीय जनता पार्टी के कार्यकर्ता रहल सुहैल हिंदुस्तानी के जमानत याचिका पर सुनवाई 20 सितम्बर ले टार दिहल गइल बा.\nरसोई गैस के दाम बढ़ावे पर विचार करे खातिर होखे वाला मंत्रीसमूह के बइठका सहयोगी पार्टियन का दबाव पर अनिश्चितकाल खातिर रद्द कर दिहल गइल. पेट्रोल के बढ़ल दाम का खिलाफ काल्हु देश भर में प्रदर्शन भइल आ सरकार के सहयोगिओ दल एह बढ़ोतरी के आलोचना कइले.\nअतवार का दिने हैदराबाद में सड़क दुर्घटना में घवाहिल अयाजुद्दीन, जे सांसद अजहरुद्दीन के छोटका बेटा रहले, के काल्हु निधन हो गइल.\nसर्वोच्च न्यायायलय काल्हु कहलसि कि जबले श्री पद्मनाभ मंदिर के ‘बी’ तहखाने के खोले के फैसला बाद में लिहल जाई. मंदिर आ श्रद्धालुअन के परम्परा अउर विश्वासो के खयाल राखल जाई.\nकरमापा के मठ से मिलल सम्पत्ति के जांच पूरा हो गइल बा आ अब आरोप-पत्र दाखिल होखी.\nममता बनर्जी पेट्रोल के दाम बढ़वला के खिलाफ बाड़ी. कहली कि उनुकर पार्टी केन्द्र से पहिलही आपन विरोध जता चुकल बिया.\n2जी घोटाला में गिरफ्तार कनिमोझी आ शरद कुमार काल्हु अपना जमानत के अर्जी दुबारा लगवले.\nप्रधानमंत्री कहले कि हाल के आतंकवादी हमला गम्भीर चेतावनी बाड़ी सँ देश के सुरक्षा हालात निश्चिंत रहे लायक नइखे.\nब्रिटिश युग में बनावल पुलिस अधिनियम के 150वीं सालगिरह मनाई केन्द्र सरकार.\nभरतपुर दंगा में मरे वालन के गिनिती सात हो गइल जब एगो इनार से तीन गो लाश मिलल.\nआतंकवादी कश्मीर में घुसपैठ करे का फिराक में लागल बाड़े : प्रधानमंत्री बतवले.\nदिल्ली में मूसलाधार बरखा से जनजीवन अस्त व्यस्त हो गइल.\nपाकिस्तान के प्रधानमंत्री रहल नवाज शरीफ काल्हु ओहिजा के सरकार पर जनता के समस्यन के अनदेखी करे के आरोप लगवले बाड़न.\nपाकिस्तान के सिंध प्रांत में आइल भीषण बाढ़ का चलते पाकिस्तान के प्रधानमंत्री यूसुफ रजा गिलानी संयुक्त राष्ट्र के आपन दौरा रद्द कर दिहले बाड़न.\nईरान-पाकिस्तान गैस पाइपलाइन पर अमेरिका फेरु आपन विरोध जतवलसि.\nतिब्बत के निर्वासित सरकार शुक का दिने आपन छह सदस्यीय मंत्रिमंडल के गठन कइलसि जवना में तिब्बती संसद के उपाध्यक्ष रह चुकल डोलमा ग्यारी समेत दू गो औरत शामिल बाड़ी.\nमंगल के जानकारी पावे खातिर बनावल राडार अब रेगिस्तान के नीचे गहराई में जमा शुद्ध जल भंडार के पता लगावे खातिर इस्तेमाल कइल जात बा. ई जानकारी नासा दिहले बा.\nभूटान नरेश जिग्मे केसर नामग्येल वांगचुक भारत में पढ़ल जेतसुन पेमा से 13 अक्टूबर के बिआह करीहें.\nकेंद्रीय वित्त मंत्री प्रणब मुखर्जी के कहना बा कि भारतीय रिजर्व बैंक के मौद्रिक दर बढ़ावे के फैसला से महंगाई पर काबू करे में मदद मिली.\nपहली अक्टूबर से निर्यातकन के मिलेवाला रियायतन में कमी कर दिहल जाई काहे कि मौजूदा योजना का जगहा केन्द्र सरकार एगो दोसर योजना ले आवे वाली बिया.\nपेट्रोल के दाम बढ़ला का बाद अब हवाई कम्पनी घरेलू किराया बढ़ावल शुरु कइली सँ. बैंक वाला आपन ब्याज दर बढ़इबे करीहें.\nरेपो रेट में बढ़ोतरी से देश के विकास प्रभावित होखी. ई कहना बा उद्योग जगत के जे आपन नाखुशी जतवले बा.\nशेयर बाजार में काल्हु तनिका तेजी देखल गइल आ सेंसेक्स 57 अंक बढ़ के बंद भइल.\nछोट आ मँझौला उद्योगन खातिर अलगा एक्सचेंज बनावल जाई जवना खातिर भारतीय लघु उद्योग विकास बैंक (सिडबी)आ नेशनल स्टॉक एक्सचेंज मिल के काम करत बाड़न.\nरिजर्व बैंक के कहना बा कि पेट्रोल के दाम बढ़ला से महंगाई दर में मामूली बढ़ोतरी होई.\nअभिनेत्री से फिल्मकार बनल पूजा भट्ट अपना नयका फिल्म में मालदीव के गायिका मरियम उनूशा के पेश करीहें. पहिलहू ऊ पाकिस्तानी गायक राहत फतेह अली खान के अपना फिल्म ‘पाप’ से बॉलीवुड में इंट्रोड्यूस कइले रही.\n‘बॉडीगार्ड’ से बॉलीवुड में शुरुआत करे वाली अभिनेत्री हजेल कीच के कहना बा कि फिल्म के शूटिंग में केहू के कबहियो ई पता ना चलल कि अभिनेता सलमान खान के बरदाश्त से बेसी दरद होत रहे.\nफिल्मकार करन जौहर के फिल्म ‘अग्निपथ’ अब 26 जनवरी के रिलीज होखी.\n‘तनु वेड्स मनु’ के सिक्वेल बनी. एकर एलान निर्देशक आनंद एल. राय कइले बाड़न.\nविराट कोहली के शानदार सैकड़ा आ कप्तान महेंद्र सिंह धौनी अउर राहुल द्रविड़ के निकहा पचासा का बदौलत भारतीय क्रिकेट टीम इंगलैण्ड का साथे आपन पाँचवा आ आखिरी एक दिना में इंग्लैंड खातिर 305 रन के चुनौती रखलसि. बाकिर बरखा का चलते बाधित खेल में डकवर्थ लुइस नियम का सहारे इंगलैण्ड भारत के छह विकेट से हरा दिहलसि. इंगलैण्ड के 34 ओवर में 241 रन के निशान पार करे के रहल जवन ऊ तैंतीसवे औवर (32.2) में चार विकेट के नुकसान पर बना लिहलसि.\nराष्ट्रमंडल खेल घोटाला जांच के निगरानी करे से सर्वोच्च न्यायालय मना कर दिहलसि. कहलसि कि सीबीआई का काम में दखल दिहला के जरूरत नइखे.\nभारत के ज्वाला गुट्टा आ वी. दीजू के मिश्रित युगल जोड़ी चाइना मास्टर्स बैडमिंटन टूर्नामेंट के सेमीफाइनल में पहुंच गइल बाकिर एकल में सायना नेहवाल क्वार्टर फाइनल में हार गइली.\nशान मार्श (81) आ माइकल हसी (नाबाद 63) का मदद से आस्ट्रेलिया सिंहली स्पोर्ट्स क्लब मैदान पर शुक का दिने श्रीलंका के साथ होत तिसरका टेस्ट मैच के पहिला दिने खेल खत्म होखे ले पांच विकेट के नुकसान पर 235 रन बना लिहलसि.\nडेविस कप : सोमदेव, बोपन्ना हरलें, भारत 0-2 से पिछड़ल. दुनु मुकाबिला जापानी खिलाड़ी जीत लिहले.\nभारतीय क्रिकेट टीम से दरकिनार भइल हरफनमौला यूसुफ पठान अगिला चैम्पियंस लीग बीसबिसा प्रतियोगिता से राष्ट्रीय टीम में जगह बनावे के कोशिश करीहें.


Himanshu Kumar Thakur's Page - JaiBhojpuri.com\nHimanshu Kumar Thakur\nBlog PostsDiscussionsEventsGroupsPhotosPhoto AlbumsVideos Himanshu Kumar Thakur's Likes Himanshu Kumar Thakur's Page\nRajeev Mishra "राजीव भोजपुरिया" leftacomment for Himanshu Kumar Thakur"प्रणाम भाई जी ,\nराउर स्वागत बा जय भोजपुरी परिवार मेंआईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी !"Aug 24, 2011जय भोजपुरी leftacomment for Himanshu Kumar Thakur"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Aug 23, 2011Himanshu Kumar Thakur is nowamember of JaiBhojpuri.comAug 22, 2011 Welcome Them! RSS\nI m pursuing my mbbs degree..\nAt 8:13pm on August 24, 2011, Rajeev Mishra "राजीव भोजपुरिया" said… प्रणाम भाई जी ,\nराउर स्वागत बा जय भोजपुरी परिवार मेंआईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी ! At 7:09pm on August 23, 2011, जय भोजपुरी said… प्रणाम ,जय भोजपुरी


भोजपुरी साहित्य के बड़हन थाती अँजोरिया पर – Anjoria\nभोजपुरी साहित्य के बड़हन थाती अँजोरिया पर\nफरवरी 19, 2020 अँजोरिया, भोजपुरी पत्रिकन आ किताबन के एगो बड़हन संग्रह, भोजपुरी साहित्य\nआजु ढेर दिन बाद अपना भोजपुरी अन्तरताना अँजोरिया पर आवे के मौका मिलल त कुछ खुशी मिलल. बाकिर साथही अफसोसो भइल कि भोजपुरी साहित्य के थाती के एगो बड़हन हिस्सा अपना अँचरा में समेटले आ भोजपुरी में पहिलका अन्तरताना होखे के सौभाग्य पवले अँजोरिया के हालत आह बुढ़िया माई जइसन हो गइल बा जवना के बालबच्चा घर का एगो कोना में फेंक अपना बाकी काम में अझूराइल बाड़ें.\nसाँच कहीं त अब जाँगर थाके लागल बा आ केहू लउकत नइखे जेकरा पर अँजोरिया के देखभाल सँउपल जा सके.\nबाकिर इहो साँचे बा कि अबहियों रोज नाहियों त तीन सौ भोजपुरी प्रेमी एह अन्तरताना पर आवत रहेलें. साथही करीब साढ़े आठ हजार लोग एकरा के सब्सक्राइबो कइले बा.\nअँजोरिया के राउर सहयोग एही तरह हमेशा मिलत रहो, अइसने कामना बा.\nचलत-चलत बतावत चाहत बानी कि भोजपुरी पत्रिकन आ किताबन के एगो बड़हन संग्रह के अद्यतन कइनी ह. देखीं सभे आ एकरा के अउरो पुरहर बनावे में आपन राय-विचार दीं सभे.\nपढ़े-लिखे वाला पाठक, पठनीयता आ “पाती” – हमार पन्ना


चौपाल – पृष्ठ 8 – Anjoria\nगीत-गवनई चौपाल टीवी फिल्म मनोरंजन\nजून 16, 2010 OmPrakash Singh\nहम बार बार बता चुकल बानी कि महुआ टीवी भा कवनो फिल्म कंपनी से अँजोरिया के कवनो व्यावसायिक संपर्क नइखे. अँजोरिया के मकसद भोजपुरी फिल्म आ टीवी के नया नया…\nमई 17, 2010 OmPrakash Singh\nपाँच दिन लगातार टटका खबर ना दिहल जा सकल काहे कि आसमान से बरसत आग लेखा गरमी हमरो के अपना चपेटा में ले लिहले रहल. एही बीच एगो कमी खलल…\nकसाब के कोर्ट से मिलल मौत का सजाय पर जवन नौटंकी टीवी चैनलन पर देखे के मिलल ओह से साबित हो गइल कि हमनी का गंभीर से गंभीर मसला पर…\n…बाबाजी के पदा के! सतरह दिन के बनवास का बाद राउर अँजोरिया फेर अपना पुरनके अँगना में मौजूद हो गइल बिया. एह बीचे कतना परिश्रम कतना परेशानी भइल, से मत…


दिमागी बुखार से अउर बिमार | Khabar Lahariya (खबर लहरिया)\nखबर लहरिया » दिमागी बुखार से अउर बिमार\nद्वारा लिखित खबर लहरिया June 10, 2013 10 बार देखा गया\nजिला सीतामढ़ी, में अभी एक्यूट इंसेफेलाइटिस सिंड्रोम (दिमागी बुखार) के प्रकोप बढ़ते जा रहल हई। अभी दुगो के इलाज मुजफफरपुर एस के एस सी एच में चल रहल हई।\nडूमरा प्रखण्ड के रिखौली गांव के रंधीर कुमार के मौत3मई के हो गेलई। उहें बाजपट्टी के श्रुति अउर अथरी के मिथलेश कुमार के इलाज में चल रहल हई। एक कारण गांव के लोग में दहसत भरल हई। जिला में एई बीमारी के इलाज के व्यवस्था न हई।\nजिला मलेरिया पादाधिकारी डॉक्टर आर.के.यादव कहलथिन कि एइसन कोई बात न हई। जब तक एस के एम. सी. एच. से रिर्पोट न अतई कुछ न कहल जा सकई छई। एई रोग के इलाज के लेल अस्पताल मे व्यवस्था कयल गेल हई। उहे प्रखण्ड स्तर पर कर्मी सब के प्रशिक्षण देल जा रहल हई। उ कहलथिन कि अगर कोई बच्चा के बुखार लगे त बिना समय गमइले अस्पताल में भर्ती करावे।\nकारवाही न होय मा करिन अनशन


नाहीं मिलत हव पूरा सुविधा | Khabar Lahariya (खबर लहरिया)\nखबर लहरिया » नाहीं मिलत हव पूरा सुविधा\nसामुदायिक स्वास्थ्य केन्द्र में पड़ल मेहरारू\nजिला वाराणसी, ब्लाक चोलापुर, सामुदायिक स्वास्थ्य केन्द्र। इहां पर डिलीवरी करवावे वाली मेहरारून के कउनों सुविधा नाहीं मिलत हव। नाश्ता आउर खाना भी ठीक से नाहीं मिलत हव। नाश्ता में चाय आउर खाना में तीन रोटी सब्जी मिलत हव।\nभोहर गावं के माधुरी, राजापुर के विद्या आउर दानगंज के सविता के कहब हव कि हमने के रात के बच्चा पैदा भयल हव। जेतना भी सुई दवाई लगत हव सब अपने पइसा के लियावे के होत हव। इ अस्पताल में हमने के नायता में चाय आउर खाना में तीन रोटी सब्जी दाल मिलत हव। इहां के दीवार पर त लिखल हव कि फ्री में डिलीवरी होई लेकिन अइसन नाहीं हव। एक डिलीवरी में पांच सौ रूपिया ले लेहलन। बिना पइसा लेहले एक भी डिलीवरी नाहीं करवइतन। आउर कहियन कि कोई से भी कहिया मत।\nसी. एम. ओ. एम. पी. चैरसिया के कहब हव कि डिलीवरी निशुल्क होवे के चाही। नाश्ता में दो अण्डा दूध आउर ब्रेड मिले के चाही। खाना में छः रोटी आउर सब्जी दाल चावल रोटी मिले के चाही। अगर अहिसे नाहीं मिलत हव त हमरे पास शिकायत करा।\nतेरह घण्टा में तीन घण्टा मिलत बिजली


मनोज चौधरी आ पवन सिंह ले आवत बाड़े ‘डकैत’ – Anjoria\nमनोज चौधरी आ पवन सिंह ले आवत बाड़े ‘डकैत’\nFebruary 23, 2012 Editor मनोरंजन 0\n‘गुंडईराज’ जइसन सुपरहिट फिल्म देबे वाला निर्माता मनोज चौधरी आ सुपरस्टार पवन सिंह के जोड़ी गुण्डई से बढ़ि के डकैती पर चढ़ आइल बा. ई जोड़ी अपना फिल्म ‘डकैत’ से एक बेर फेरु धमाल मचावे खातिर तइयार बा. मिथिला टॉकिज के बैनर तले बनत एह फिल्म में पवन डकैत के टाईटिल भूमिका में बाड़न. एह फिल्म में उनुकर शानदार एक्शन स्टंट देखे के मिली.\nलेखक-निर्देशक रवि भूषण के एह फिल्म में पवन सिंह का साथे मोनालिसा, चांदनी चोपड़ा, प्रतिभा पाण्डेय, मनोज टाईगर, ब्रजेश त्रिपाठी , मनीष चतुर्वेदी, आनंद मोहन, अनिल यादव, विजया, सुबोध सेठ, आफरीन, सोम भूषण, संजय वर्मा के प्रमुख भूमिका बा. गीतकार विनय बिहारी, संगीतकार मधुकर आनंद, एक्शन मास्टर रियाज सुल्तान हउवें.\nअबही फिल्म के पोस्ट प्रोडक्शन के काम मुंबई में जोर-शोर से कइल जात बा.\nप्रवेश लाल के ‘राजा के रानी से प्यार हो गईल’ धूम मचा दिहलसि\nसिनेमा भोजपुरी के सेक्स सिम्बल मोनिका बत्रा


पंचायत चुनाव के मतगणना काल्हु – टटका खबर\nपंचायत चुनाव के मतगणना काल्हु\nCounting of votes of Panchayat polls in U.P.\nVotes polled for three tier panchayat elections in U.P. will be counted tomorrow. Votes of half of the panchayats inadistrict will be counted tomorrow and the other half will be counted on 30th Oct.\nकाल्हु २८ तारीख के यूपी में त्रिस्तरीय पंचायत चुनाव में पड़ल वोटन के गिनती करावल जाई. मत के गिनती दू चरण में करावल जाई. दूसरका चरण के गिनती ३० तारीख के करावल जाई. सगरी जिलाधिकारियन के निर्देश भेजल गइल बा कि अपना अपना जिला के न्याय पंचायतन के दू भाग में बाँट के दू दौर में गिनती करावे लोग.\nएह चुनावन का दौरान सरकारी आँकड़न का मुताबिक आठलोग के जान चलि गइल आ उनसठ जने घवाहिल भइलें. चार सौ उनहत्तर लोग के गिरफ्तार कर के जेल भेजल गइल बा. पिछला चुनाव का मुकाबिले अबकी पन्द्रह फीसदी बेसी मतदान भइल बा.\nबिहार विधानसभा चुनाव के तिसरका दौर पूरा


बिहार के स्वास्थ्य मंत्री के धमकी – टटका खबर\nबिहार के स्वास्थ्य मंत्री के धमकी\nबिहार के स्वास्थ्य मंत्री अश्विनी कुमार चौबे के सोमार का दिने मोबाइल से संदेश भेज के धमकी दिहल गइल बा कि चौबीस घंटा का भीतर बीस लाख रुपिया दे दऽ ना त जान से मार दिहल जाई. एक घंटा का भितरे दू गो अलग अलग मोबाइल नम्बर से उनुका के धमकी वाला संदेश भेजल गइल बा. स्वास्थ्य मंत्री एह बाति के जानकारी तुरते डीजीपी आ एस एस पी के दे दिहले जवना का बाद पुलिस तहकीकात में लागल बिया. अबही ले धमकी देबे वाला के पता नइखे लागल.


इफ्तार – टटका खबर\nभेषभूषा से मुसलमान बनले बिना इफ्तार के भोज ना घोंटाव\nपटना 08 जून. पता ना सही कि गलत बाकिर भोट का लालच में लार टपकावत इफ्तार खाए चहुँपल हिन्दू नेतवन के भेष भूषा पूरा मुसलमानी हो गइल रहेला. शायद बिना मुसलमानी भेष बनवले इफ्तार खइला से एह लोग के संस्कार ना चिन्हाइत. एह लोग का समुझ का हिसाब से मुसलमान एह देश के बाशिन्दा ना…\nRead More about भेषभूषा से मुसलमान बनले बिना इफ्तार के भोज ना घोंटाव\nप्रधानमंत्री नरेंद्र मोदी 25 जुलाई के आईआईटी, पटना के बिहटा वाला नयका कैपस के उद्घाटन करे आवत बाड़े आ ओही दिने एस के मेमोरियल हाॅल में भारतीय कृृषि अनुसंधान परिषद के सालाना बइठको के संबोधित करीहें. मुजफ्फरपुर से भाजपा के चुनावी शंखनाद ओही दिने करे वाला बाड़न पीएम. भाजपा के राष्ट्रीय अध्यक्ष अमित शाह 16…\nRead More about छपरा न्यूज : 13 जुलाई 2015\nजाति सम्मेलन रोके वाली कोर्ट का राजनीतिक इफ्तार रोक पाई\nराज्य में इलाहाबाद हाई कोर्ट भलही जाति सम्मेलनन पर रोक लगा दिहले होखे बाकिर रमजान का महीना में अपना मुस्लिम वोटरन के लुभावे ला बड़हन पैमाना पर इफ्तार आयोजित कइला पर रोक लगा पाई का? अब कुछ संगठन फैसला कइले बाड़न कि अगर कवनो राजनीतिक गोल एह तरह के राजनीतिक इफ्तार के आयोजन करी त…\nRead More about जाति सम्मेलन रोके वाली कोर्ट का राजनीतिक इफ्तार रोक पाई


एक्शन, कॉमेडी रोमांच से भरल फिलिम ‘लव यू सजना’ – Anjoria\nएक्शन, कॉमेडी रोमांच से भरल फिलिम ‘लव यू सजना’\nसुर संग्राम एक के विजेता गायक मोहन राठौर आ नवोदित अभिनेत्री लवी के मुख्य भूमिका वाली कृष्णा अमृत फिल्म प्रोडक्शन के बैनर तले बनत निर्माता राजेश विश्वकर्मा आ निर्देशक संजय राजभर के फिल्म ‘लव यू सजना’ आजुकाल्हु खूबे चरचा में बावे. जबरदस्त एक्शन, कॉमेडी, रोमांच आ बेहतरीन कथा-पटकथा वाली एह फिलिम में एक से बढ़ के एक गीत सुने के मिली.\nकहानी लेखक यतीन्द्र कुमार, पटकथा आ संवाद लेखक अनिल विश्वकर्मा, गीतकार प्यारे लाल कवि, फणीन्द्र राव आ उमेश अनमोल, संगीतकार सुनील महिपाल, मारधाड़ निर्देशन हीरालाल यादव, कैमरामैन रविराज सिंह, ध्वनि मुद्रक इंद्रदेव चौरसिया. फिल्म के कार्यकारी निर्माता नागेन्द्र शर्मा, सहयोगी निर्माता नवाब विश्वकर्मा आ सुभाष निषाद हउवें. विरेन्द्र चौहान उर्फ निरहू के भूमिका एह फिलिम में मजगर बा. नायिका बाड़ी कमसिन बाला सुमन झा. बाकी कलाकारन में वंदिनी मिश्रा, अयाज खान, हीरालाल यादव, दिनेश राय, किट्टू आ प्रमोद गोस्वामी के नाम बा.\nआजु काल्हु एकर पोस्ट प्रोडक्शन के काम तेजी पर बा.\n‘पागल प्रेमी’ से एगो अउरी गवईया अभिनेता बने आइल\n‘बजरंग’ में सीमा सिंह के हॉट अंदाज़


चंदा सूरज के गीत के रिकार्डिंग शुरु – Anjoria\nचंदा सूरज के गीत के रिकार्डिंग शुरु\nपिछला तीन साल से तइयारी में लागल भोजपुरी फिल्म चंदा सूरज के गीतन के रिकार्डिग के काम मुंबई के एम फॉर यू रिकार्डिंग सेन्टर, लोखन्डवाला में रिकार्डिस्ट प्रवीर सरकार का देखरेख में चल रहल बा. लॉर्ड शिवा क्रिएशन्स के प्रस्तुति एह फिल्म के निर्माता आ निर्देशक हउवे कुमार. एह फिल्म का कलाकारन में मुंबई के सुपरिचित रंगकर्मी धर्मेन्द्र खरवार का साथ साथ के॰ उल्हास, विनोद तिवारी, उत्तम झा, अमरदेव बहुगुणा आ रणजीत बच्चन के नाम खास बा.\nकपिलदेव खरवार के लिखल कहानी के संवाद लिखत बाड़े गोपाल, नृत्य निर्देशन करीहे कानू मुखर्जी, कैमरा मैन होखीहे सुनील वानखेडे. कपिलदेव खरवार एह फिल्म के नौ गो गीतो लिखले बाड़न, जबकि दू गो गीत प्रेमनारायन मिश्रा के लिखल बा. संगीतकार हउवें मुंबई के श्रद्धा संगीत विद्यालय के संगीत गुरू विजय देसाई.\n(स्रोत – कपिलदेव खरवार)\nRavi Kishan cancelled his birthday celebrations\nएक्शन से भरल प्रेम कहानी ‘सुगना’


चंडि कालासन - विकिपीडिया\nएही नाँव की जिला खातिर खातिर, कालासन (जिला) देखल जाय।\nजावा के नक्शा पर देखावल जाय\nइंडोनेशिया के नक्शा पर देखावल जाय\nजावा की नक्शा पर लोकेशन\nकालासन, स्लीमन रीजेंसी, योग्यकर्ता के बिसेस क्षेत्र\nलगभग 8वीं सदी\nकालासन (इंडोनेशियाई: Candi Kalasan, अंगरेजी: Kalasan), या चंडि कलिबेनिंग, जावा, इंडोनेशिया में एगो 8वीं-सदी के बौद्ध मंदिर ह। ई योग्यकर्ता से 13 किमी दूर प्रमबनम मंदिर की रास्ता में पड़ेला, आ ई मेन रास्ता 'जालन सोलो' की दाहिने ओर योग्यकर्ता आ सुरकर्ता की बीच में बाटे। प्रशासनिक दृष्टि से ई स्लीमन रीजेंसी की कालासन जिला में पड़ेला।\n2 भवन कला\nसंस्कृत भाषा में आ प्रनागरी लिपि में लिखल, 778 ईसवी की, कालासन शिलालेख की अनुसार ई मंदिर शैलेन्द्र वंश के शिरोमणि (Guru Sang Raja Sailendravamçatilaka - the Jewel of Sailendra family) की इच्छानुसार बनावल गइल जे महाराज तेजपूर्णपन पनंगकरण (शिलालेख की दुसरा हिस्सा में इनका के काड़ियान पनंगकरण भी कहल गइल बा) के देवी तारा (बोधिसत्विनी) के पवित्र भवन ताराभवनम् बनवावे खातिर तइयार कइलन।:89\nएकरी अलावा, एगो विहार बनवावल गइल जेवन शैलेन्द्र परिवार की क्षेत्र की बौद्ध भिक्षु लोगन खातिर रहल। पनंगकरण संघ के कलस नाँव के गाँव दिहलें। अगर शिलालेख के तारीख की हिसाब से देखल जाय त कालासन मंदिर प्रमबनन मैदान की इलाका में बनल सभसे प्राचीन बौद्ध मंदिर बाटे।\nडच लोगन की उपनिवेशिकी समय की दौरान थोर-बहुत मरम्मत के काम भइले की बावजूद आज ई मंदिर बहुत खराब इस्थिति में बाटे। अगले-बगल की कुछ मंदिरन - प्रमबनन, सेवु आ संबिसरइ - सभ की तुलना में ई मंदिर के देखभाल कि मामिला में उपेक्षिते कहल जाई।\nभवन कला[संपादन करीं]\nदक्खिनी द्वार पर काल के बिसाल मस्तक\nमंदिर की एगो ताखा की सजावट में काट के उकेरल गइल काल के मुँह आ स्वर्गलोक के अन्य देवता सब\nमंदिर एगो 14.2 वर्ग मीटर की निचला आधार (भुईंधरा) की ऊपर स्थित बाटे। मंदिर के निर्माण योजना धन की आकार के बाटे आ अइसन डिजाइन कइल गइल बा की एगो बारह कोन के आकृति बनावेला। सगरी चारों छोर पर सीढ़ी आ द्वार बाटें जेवन कल-मकर की आकृति से सजल बाटें आ 3.5 वर्गमीटर के कमरा वाला बाटें। छोटका कमरा जवन उत्तर दक्खिन पुरुब पच्छिम चारों ओर बाटें, इनहन में कौनों मूर्ती नइखे बाकी कमल के पंखुरी वाला बेदी ई सबूत देवेलिन की कब्बो इहाँ मूर्ती (बोधिसत्व के) जरूर रहल होखी।\nमंदिर बौद्ध आक्रितिन - जेवना में बोधिसत्व आ गण gana मुख्य बाटें - से बहुत नीक से सजल बाटे। काल (संस्कृत मूल काल = समय या मृत्यु के देवता) के मुखाकृति जवन दक्खिनी दरवाजा पर बाटे ऊ बहुत बेर फोटो में उतारल गइल बाटे आ बिद्वान लोग एकर अपनी पुस्तक में मध्य-जावा की पत्थर-कला की नमूना की रूप में इस्तेमाल कइले बाटे। मंदिर में अन्दर आ बाहर बड़े-बड़े ताखा बनल बाटें जिनहन में कब्बो मूर्ती रहल होखी। बाहरी देवालि पर बनल ताखा की सजावट में बहुत महीनी से काल, देवता आ अउरी दैवीय चीज के उकेरल गइल बाटे जेवना में स्वर्गलोक के देवता, अप्सरा आ गंधर्ब लोग के देखावल गइल बा।\nमंदिर के छत तीन खण्ड में डिजाइन कइल बाटे। सबसे निचला छत मंदिर की ढाँचा की हिसाब से बहुभुज की आकृति के बा जेवना में छोट-छोट ताख में बोधिसत्व के मूर्ती बनल बाटे। हर ताख के ऊपर स्तूप बनल बा। बिचला, मने कि दुसरा छत, आठ कोन के बाटे जेवना पर अइसन ताखा बाने जिनहन में ध्यानी बुद्ध की दुनों ओर बोधिसत्व लोग खड़ा देखावल गइल बाटे। सबसे ऊपरी छत लगभग गोल बाटे आ एम्में एकही स्तूप की नीचे आठ गो मूर्ती बाड़ी। अठकोन वाली आकृति के कुछ लोग इहो अनुमान लगावेला की ई गैर-बौद्ध परभाव पुराना जमाना से चलल आ रहल शुरूआती बोरोबुदुर संरचना से आइल हवे।\nमंदिर के मुख्य द्वार पुरुब ओर के बा आ इहे मुख्य बिचला कमरा में पहुँचे के रास्ता भी बा। एगो बड़का कमरा में कमल बेदी (पद्मवेदिका) आ सिंहासन बाटे जेवना पर मकर, सिंह आ हाथी के आकृति बनल बाटे। कालासन लेख कि अनुसार, एह मंदिर में एगो बड़हन आकार के (कम से कम चार मीटर ऊँच) मूर्ती बोधिसत्वदेवी (तारा) के रहल। सिंहासन की डिजाइन से इहो अनुमान लगावल जाला कि ई मूर्ती काँसा के बनल रहे आ देवी बइठल आसन में बनावल गइल रहली। अब ई मूर्ति नइखे, साइत एहू का उहे हाल भइल जेवन सेवु की मंदिर की काँसा के मुरती के भइल, धातु की लालच में एकरा के लूट ले भागल गइल।\nबाहरी देवालि पर वज्रलेप (मने हीरा के प्लास्टर, या बहुत मजबूत प्लास्टर) के अवशेष मिल बाटे। इहे पदार्थ लगहीं की चंडि सरी मंदिर में भी मिलल बाटे। ई पियाराहूँ सफेद पलस्तर मंदिर के देवालि के सुरक्षा खातिर रहे जेवन अब उचड़ि गइल बा।\nई मंदिर पुरातत्व की दृष्टि से बहुत धनी प्रमबनन मैदान के हिस्सा हवे। एकरा से कुछे सौ मीटर उत्तर-पुरुब ओर सरि मंदिर बाटे। ई चंडि सरि साइत कालासन लेख में बतावल विहार भी हो सकत बाटे। अउरी पुरुब ओर प्रमबनन के मंदिर बा आ सेवु मंदिर आ चंडि प्लओसन बाटे।\n↑ इंडोनेशियाई भाषा में आ के उच्चारण ह्रस्व नियर होखेला, जइसे father मेंaके उच्चारण होला, नकि bath मेंaकी उच्चारण नियर जेवन दीर्घ होला।\n↑ Coedès, George (1968). Walter F. Vella (संपा.). The Indianized States of Southeast Asia. trans.Susan Brown Cowing. University of Hawaii Press. ISBN 978-0-8248-0368-1.\n↑ Drs. R. Soekmono, (1988) . Pengantar Sejarah Kebudayaan Indonesia2(2nd संस्क.). Yogyakarta: Penerbit Kanisius. प. 43. CS1 maint: extra punctuation (link)\nक्लेयर होल्ट (Holt, Claire.) (1967) Art in Indonesia : continuities and change [इंडोनेशिया में कला:निरंतरता आ बदलाव]. Ithaca, N.Y.: Cornell University Press. ISBN 0-8014-0188-7\nRoy E. Jordaan (रॉय ई जोर्डन) (1998), The Tārā temple of Kalasan in Central Java, PERSEE, पहुँचतिथी6सितंबर 2015 Unknown parameter |trans_title= ignored (मदद)\nविकिमीडिया कॉमंस पर संबंधित मीडिया कालासन पर मौजूद बा।\nनिर्देशांक: 7°46′1″S 110°28′22″E / 7.76694°S 110.47278°E / -7.76694; 110.47278\nइंडोनेशिया में बौद्ध मंदिर\n"https://bh.wikipedia.org/w/index.php?title=चंडि_कालासन&oldid=644899" से लिहल गइल\nलेख जिनहन में इंडोनेशियाई-भाषा के पाठ बाटे\nएह पन्ना पर आखिरी बेर संपादन 28 नवंबर 2018 के 09:17 बजे भइल रहल।


मैट्रिक परीक्षा – टटका खबर\nबिहार बोर्ड के मैट्रिक परीक्षा प्रवेश पत्र आजु शुक का दिने से बिहार विद्यालय परीक्षा समिति के वेबसाईट पर मिलल शुरु हो जाई. बोर्ड के वेबसाईट bsebbihar.com हवे. एहिजा से 23 जनवरी ले आपन प्रवेश पत्र उतार सकीहें परीक्षार्थी. अगर उतारल प्रवेश पत्र में कवनो गलती मिले त अपना विद्यालत के प्राचार्य का माध्यम से\nसिवान जिला के महाराजगंज में मैट्रिक परीक्षा में दोसरा का नाम पर परीक्षा देबे वाला एगो रैकेट के खुलासा करत पुलिस शनिचर का दिने गणित के परीक्षा में गोरख सिंह कॉलेज से दू गो लड़िकियन के गिरफ्तार क लिहलसि. एहनी के निशानदेही पर तीन गो अउरी लड़िकियन आ मैट्रिक के फॉर्म भरवावे आ दोसरा से


फिलिमन के असल नायक ओकर विषयवस्तुए होखेला – आनन्द डी गहतराज – Anjoria\nआप कहाँ के हईं आ फिलिम निर्देशन में आवे के मन कइसे भइल?\nहम पश्चिम बंगाल के दार्जिलिंग के हईं. कैमरा के शौक रहल त फोटोग्राफीए से आपन कैरियर १९८० से शुरू कइनी. बाद में निर्देशन के मैदान में आ गइनी.\nसिनेमेटोग्राफी से निर्देशन करे अइला के कारण का रहल ?\nएक बेर हम गायक उदित नारायण जी आ श्रेया घोषाल के संगे ओह लोग के एगो कार्यक्रम शूट करे लंदन गइल रही. लंदन के रायल अल्बर्ट हॉल में कैमरा ले गइला पर पाबंदी रहल बाकिर हमहूं लुकावल कैमरा से एगो ना तीन गो प्रोग्राम शूट कइनी. ओही के विजअल देख उदित जी हमरा के ’कब होई गवनवा हमार’ फिलिम के निर्देशन ला अनुबंधित कइलन आ हमार निर्देशन के सफर शुरू हो गइल.\nराउर शूट कइल कुछ फिलिमन के नाम ?\nपरिंदा, 1942 लवस्टोरी, मिशन काश्मीर, करीब, देवदास वगैरह में हम कैमरा सम्हरनी. आ सहारा में सहायक डीओपी पर ज्वाइन कइले रहीं.\nभोजपुरी फिलिमन के अधिका से अधिका दर्शक मिलसु एह ला राउर सलाह का बा ?\nहमरा लागेला कि भोजपुरी फिलिमन से अगर दूअर्थी संवाद आ फूहड़पन निकाल दिहल जाव त पहिलहीं जइसन सभका देखे लायक बने लागी भोजपुरी फिलिम. दर्शक अब फूहड़पन से उबिया गइल बाड़ें. ओकरा अब फिलिमन में भोजपुरी संस्कृति के झलक चाहीं.\nफिलिमन में कथावस्तु के का महत्व बा ?\nहम त इहे मानीलें कि असल में फिलिमन के नायक कथावस्तुए होखेला. एक बेर रविकिशन जी कहले रहन कि हॉल में त हम दर्शकन के रोक सकीलें बाकिर बढ़िया कथानक बिना बढ़िया बिजनेस मुश्किल बा.\nअपना आवे वाली फिलिमन का बारे में कुछ बताईं?\nलड़ाई, खेला, कट्टा माफिया तीनों विषय प्रधान फिलिम बाड़ी स\nभोजपुरी दर्शकन ला कवनो संदेश ?\nदर्शके लोग त हमार सहार बा. ओही लोग के बढ़ावल उत्साह अउरी बढ़िया करे ला उकसावेला. एहसे हम त इहे कहब कि फिलिम देखत रहीं आ हमनी में समाज ला कछ बढ़िया कर जाए के जुनून जनमावत रहीं.


भोजपुरी कविता मन के मुनरवा आ कहवाँ गइल : निर्भय नीर | जोगीरा\nHome भोजपुरी साहित्य भोजपुरी कविता भोजपुरी कविता मन के मुनरवा आ कहवाँ गइल : निर्भय नीर\nमन के मुनरवा\nपरनाम ! स्वागत बा राउर जोगीरा डॉट कॉम प, आई पढ़ल जाव निर्भय नीर जी के लिखल भोजपुरी कविता मन के मुनरवा आ कहवाँ गइल । रउवा सब से निहोरा बा कि पढ़ला के बाद आपन राय जरूर दीं आ रउवा निर्भय नीर जी के लिखल रचना अच्छा लागल त शेयर जरूर करी।\nहमरा मन के मुनरवा हेरा गइले हो।\nझटके में हियरा दुखा गइले हो।\nजिनिगी के पोसल-पालल, सउँसी सपनवा।\nटिसुना के बगिया में, फरेला फरेनवा।\nबिना फल देले भहरा गइले हो।\nहमरा मन के मुनरवा हेरा गइले हो।।\nअबगे सजत रहे ,आस में जिनिगीया।\nउठतऽ खिलतऽ रहे, मन के पिरितिया ।।\nताले विधि लिखंत, मेड़रा गइले हो।\nविधि के लिखंत नाहीं, जुगति से टरेला।\nकरम टांकल रेखा, कबहूँ ना हटेला।।\nसबूरी जोगावत मन, थीरा गइले हो।\nपइसे तऽ जग के,चलावे जग रीतिया।\nपइसे तऽ जग में, जोगावे ले पिरितिया।।\nजिनिगी के झांझर इहे, बना भइले हो।\nजिनिगी बेहाल बड़ा, तड़पे परनवा।\nसाँझे सवेरे देखे, उनके सपनवा।।\nखोजी-खाजी, थाकी -हारी, बउरा गइले हो।।\nलोग आ समाज खातिर, जिनिगी बितवनी।\nविषम समइया में,कुठार घात सहनी।।\nहिया घाव निर्भय के, दूना भइले हो।\nकहवाँ गइलऽ, मोरी मनवा रे ।।\nएह करे खोजीं, ओह करे खोजीं,\nकतहीं ना पाईं , तोरी संगवा रे।\nकहवाँ गइल , मोरी मनवा रे।।१।।\nरतिया सपनवा में, निनिया जे टूटल।\nआँखि के कोरवा से, लोरवा जे छूटल।।\nढ़रकी भींजावे , मोरी गलवा रे ।\nकहवाँ गइल , मोरी मनवा रे।।२।।\nकेकरा से कहीं, मन टोही लावे।\nसभे अझुराइल, केहू कहाँ धावे।।\nखोजि थाकि गइले , घर बनवा रे।\nकहवाँ गइल , मोरी मनवा रे।।३।।\nसुनि के वचन मूँह, लेले घूमाई।\nममता के बाँटि-जोखी, भइले पराई।।\nबिलखी तड़पी, रोवे भवनवा रे।\nकहवाँ गइल, मोरी मनवा रे।।४।।\nहँसे केहू, डाटि देला, केहू उरकेटे।\nहियरा समाइल टीस, तब तब उठे।।\nछतिया में लागे , जइसे बनवा रे।\nकहवाँ गइल, मोरी मनवा रे।।५।।\nदुखवा भरल भाव, भीतरे जोगावे।\nनिर्भय बनल रहि, जिनिगी बचावे।।\nमउवत झाँके, हर क्षणवा रे।\nकहवाँ गइल मोरी मनवा रे।।६।।\nपिछला लेखजयशंकर प्रसाद द्विवेदी जी के लिखल बबुआ! कुल्हि कउड़ी के तीन\nअगिला लेखभोजपुरी के पानी : संगीत सुभाष\nजनसंख्या दिवस पर जागरुकता आ काब्य गोष्ठी के आयोजन\nसिरिजन तिमाही भोजपुरी ई-पत्रिका के पहिलका अंक रउआ सोझा बा


हुआवेइ Nexus 6P Special Edition Price in India, Full Specs - 3rd June 2020 | Digit\nहुआवेइ Nexus 6P Special Edition\nRelease Date : 21-Dec-2015\nPrice : 43,999\nCurrent Best Price of हुआवेइ Nexus 6P Special Edition is ₹ 0\nहुआवेइ Nexus 6P Special Edition Specifications\nमॉडल : Nexus 6P Special Edition\nउत्पाद के नाम : Huawei Nexus 6P Special Edition\nDisplay technology : qHD Super AMOLED capacitive touchscreen\nपिक्सेल घनत्व (PPI) : 518\nपिछे वाला कैमरा मेगापिक्सेल : 12.3\nDimensions (lxbxh- in mm) : 159.3 x 77.8 x 7.3\nहुआवेइ Nexus 6P Special Edition Brief Description\nहुआवेइ Nexus 6P Special Edition Smartphone 5.7 -इंच स्क्रीन qHD Super AMOLED capacitive touchscreen के साथ आवेला, जौना के रेज़ल्यूशन 1440 x 2560 पिक्सल तथा पिक्सल घनत्व 518 पर इंच बा | फोन2Ghz octa कोर प्रोसेसर से संचालित बा और एकर रैम3GB बा. हुआवेइ Nexus 6P Special Edition Android6ओएस पे काम करेला.\nहुआवेइ Nexus 6P Special Edition Smartphone December 2015 मे लॉंच\nहुआवेइ Nexus 6P Special Edition Smartphone December 2015 मे लॉंच भईल रहे|\nफोन Qualcomm Snapdragon 810 प्रोसेसर से संचालित बा|\nफोन मे 3450 mAh बैटरी लागल बा|\nहुआवेइ Nexus 6P Special Edition मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nफोन मे प्रमुख कैमरा 12.3 मेगा पिक्सेल शूट करे वाला बा|\nहुआवेइ Nexus 6P Special Edition के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|


खुला मंच – टटका खबर\nबहुते निराशा वाली बाति बा कि दुनिया भर में पसरल भोजपुरी भाषी अपना माई भाषा ला कवनो दिन पर अबहीं ले एकमत नइखन हो पवले. एही मुद्दा पर भोजपुरी के पहिलका वेबसाईट होखला का नाते हमार एगो सुझाव कि विश्व भोजपुरी दिवस मनावे ला छठ महापर्व का बाद आवे वाला पहिलका अतवार के चुन लिहल\nअगलगी का पहिले बचाव ना त विनाश\nबलिया। जनपद में एह घरी जवन आफत आईल बा कि कुछउ कहल नइखे बनत। दूगो बड़का राजनीतिक का आपस के झगड़ा के कारण जन जीवन बेहाल बा। एक सप्ताह से अइसन लागता कि कब कत्ल हो जाई अउर इ खबर अखबार में पढे के मिली। आदमी का चैन छीन गइल बा । रोज-रोज का बंद\nसर्वर डाउन रहला का चलते काल्हू खबर ना दिआ सकल\nहमनी के होस्ट कंपनी के गड़बड़ी का चलते सोमार रात आठ बजे से मंगल रात नौ बजे ले सर्वर डाउन रहल जवना चलते काल्हु के खबर ना दिहल जा सकल.\nअसुविधा खातिर खेद बा\nआजु भोरे चार बजे से हमनी के सर्वर डाउन रहला का चलते आजु दिन भर अँजोरिया परिवार के कवनो साइट ना खुल पावल. एह चलते अपना हितचिन्तकन के भइल असुविधा ला हमनी के खेद बा. बाकिर ई अइसन समस्या ह जवन हमनी के हाथ में नइखे. आ आजु त हद ई हो गइल रहे कि\nअसुविधा खातिर अफसोस बा.\nपिछला कई दिन से नेटवर्क ठीक से ना मिलला का चलते काम सही से नइखे हो पावत.\nएह पन्ना पर टटका खबर के पाठक पाठिका कवनो सामाजिक, राजनीतिक, सांस्कृतिक, खेल वगैरह मुद्दा पर आपन राय दे सकेलें. ध्यान देब कि कवनो तरह के फूहड़, गैरकानूनी, अनैतिक, देश विरोधी, अराजकता पसरावे वाली टिप्पणी मत होखे. हर टिप्पणी ओकरा के देखला का बादे प्रकाशित कइल जाई एहसे हो सकेला कि राउर टिप्पणी सामने आवे


एगो परीकथा : सपना में सोना – Anjoria\nOct 24, 2013 सपना आ हकीकत, सोना के खोज, हरिराम पाण्डेय\nएगो साधु कहाए वाला सपना देखलन कि एगो ताल्लुकदार का किले का नींव में सैकड़ो टन सोना दबाइल बा आ चूंकि देश के अर्थव्यवस्था खस्ताहाल बा एहसे ई सोना मदद दे सकेला. अब कहे के ऊ साधु वक्त के हाकिम के आ अउरिओ लोग के लिखलस आ नतीजा में खुदाई शुरू हो गइल. सोना ना मिलल काहे कि सपना में सोना मिलल आ जमीन का भीतर से सोना मिलला में बहुते फरक होला. अब किला के खुदाई करे वाली संस्था जियोलॉजिकल सर्वे ऑफ इंडिया (जी एस आई) वाले ई कहत चलतारें कि उनुका सोना से कुछ लेबे- देबे के नइखे ऊ त बस ऐतिहासिक तथ्यन के पड़ताल ला खोनाई करत बाड़े. अब जहां ले डौंडिया खेड़ा, जिला उन्नाव, उत्तर प्रदेश के किला के इतिहास के सवाल बा त ई किला राजा रामबख्श के रहुवे आ ओहिजा सिपाही विद्रोह का जमाना में अंग्रेज कमांडर कॉलिन कैम्पबेल के सिपाहियन से रामबख्श के नेतृत्व में विद्रोहियोन के जंग भइल रहे.\nखजाना के तलाश में चलत सरकारी कुदारन के ई नजारा भारत के पूरा कहानिए बता देत रहे. ई एगो बेजोड़ नजारा रहे, जहां भारत के भूत, भविष्य आ वर्तमान एके साथ लउकत रहे. एहमें हमनी का जान सकीले कि हमनी का जवन हईं तवन काहे हईं. उन्नाव के ई गांव भारत के मिनिएचर मॉडल बन गइल बा. ई दास्तान ओही अवैज्ञानिक सोच आ भाग्यवाद के बा जवन भारत के इतिहास गढ़लसि. पुरान सबूत, बहस, तर्क आ बौद्धिक उत्तेजना के एगो लमहर परंपरा के गवाही देत बा, जवन भारतीय दर्शनशास्त्र के छह अंगन का बीचे चलल. हालांकि साइंटिफिक सोचे में भारत के दावा तबहियो कमजोरे रहल, लेकिन जब से मिथक आ भाग्यवाद का सोझा ठेहुनिया दीहल गइल तब से चेतना के अन्हरिए चलत गइल.\nकवनो समाज के इनार में धकेले के होखे त भाग्यवाद के घुट्टी से बेहतर जहर कुछ अउर ना हो सके. भाग्यवाद हमनी के काम करे में यकीन खतम क देला. ओहिजा खजाना सिरिफ सपने में लउकेला आ ओहिजे गड़ाईओ जाला. हमनी का जमींदोज दौलत का ऊपर ठेहुना में मूड़ी दिहले अउँघत रहीले. ओही अउंघी में हमनी का गौरव अउर महानतो के सपना देखीले आ हमहन के खून खौलत रहेला. उहे नींद हमनी के जातीय भा मजहबू जोश भरत कुर्बानी ला बेचैन बना देला. हमनी के सपना मे समय थथम जाला. हमनी के अतीते हमनी के भावी बन जाला. एह मोड़ प आ के हमनी का जानीले कि भारत के दुर्दशा क इतिहास का रहल. लेकिन ई घटना बतावत बिया कि इक्कीसवींओ सदी में हमनी का ओही सपान में जीयत बानी जा. भाग्यवाद पर हमहन के आस्था आ साइंटिफिक सोच सस्पेंड राखे के हमनी के काबिलियत में जरिको फरक नइखे आइल. हमनी का एह छल के कायम रखले बानी कि ‘सोना क चिडिय़ा’ के पंजा का नीचे से सोना के ज्वालामुखी फूट पड़ी. इहाँ ले कि हमनी का अपना पढ़ल साइंसो के (एहिजा जी एस आई पढ़ीं) सपना के हवाले कर दीलें. तरक्की नींद से बाहर घटे वाली घटना होले. असल तरक्की ओही समाज के होला जे अपना काम पर यकीन करेला. जे अतीत ओरी मुंह कइले ना पड़ल रहे भा फेर जेकरा लगे कवनो अतीत होखबे ना करे.\nउजड़ल समुदाय एहीले पुरुषार्थी होले कि भाग्य पहिलही उनकर साथ छोड़ चुकल होला. भारत के ट्रेजिडीए ई बा कि हर चोट का साथे एकर नींद लमहर होत चल गइल. का एकरा के बेहोशी कहल जाए? हजार साल लंमहर बेहोशी? कुछ बरीस पहीले अइसन लागे लागल रहे कि भारत एह नींद से बहरी निकलत बा. एह जवान देश में पीढ़ीगत बदलाव का साथे बहुते खानदानी दोष बेअसर होत लउकत रहे. उम्मीद बनल रहे कि भारत अब अतीत के ना भविष्य के सपना देखल करी. अब ई एह उम्मीद का खिलाफ एगो ऐलान का तरह बा. अगर रउरा पॉजिटिव ख्याल के हईं त बस अतने सोच सकीले कि ई घटना नींद आ चेतना के बीच, सपना आ हकीकत, भाग्य आ पुरुषार्थ, अतीत आ भविष्य के बीच एक टकराव भर हवे, एगो जंग हवे. ई जंग, उम्मीद बा कि, तरक्कीए के पाले जाई. भारत के पीछे ले जाए वाला खयालात के हार हमनी का पहिलहु देखले बानी. सोना के ई सपना हमनी के भविष्य के हमेशा ला गँवाए से पहिले जगाइओ सकेला.\n(२१ अक्टूबर २०१३)


शिक्षकन के हर साल एक हफ्ता ट्रेनिंग दिहल जाव सीबीएसइ – टटका खबर\nशिक्षकन के हर साल एक हफ्ता ट्रेनिंग दिहल जाव सीबीएसइ\nकेन्द्रीय माध्यमिक शिक्षा बोर्ड, सीबीएसइ, अपना स्कूलन से कहले बा कि हर शिक्षक के साल में एक हफ्ता के ट्रेनिंग दिहल तय कइल जाव. ट्रेनिंग राज्य सरकार भा केन्द्र सरकार से मान्य कवनो एजेन्सी से करावल जाव. शिक्षा के अधिकार कानून का बाद देश में प्रशिक्षित शिक्षकन के कमी देखत बोर्ड एह नियम के जरूरी बना दिहले बिया आ जवन स्कूल एकर पालन ना करी ओकरा खिलाफ कार्रवाई करी सीबीएसइ.\nसरकारी आंकड़ा बतावत बा कि बिहार में १.८६ लाख आ उत्तरप्रदेश में १.४३ लाख शिक्षक अप्रशिक्षित बाड़ें.\nMore Stories From शिक्षा


सावधान ! ‘खलनायक’ विराज भट्ट के एगो डब फिलिम ह – Anjoria\nविराज भट्ट एह घरी अपना फिलिम ‘खलनायक’ से परेशान बाड़ें. नेपाली भाषा में बनल उनका एह फिलिम ‘खलनायक’ के निर्माता दर्शकन के धोखा में राखत एह फिलिम के भोजपुरी में डब क के देखावत बाड़न. एहसे परेशान विराज भट्ट अपना चहेता लोगन के सजग करत बाड़ें कि एह फिलिम से सावधान रहे लोग काहें कि ई भोजपुरी फिलिम ना हो के नेपाली फिलिम ह जवना के भोजपुरी में डब क दिहल बा.\nविराज भट्ट पिछला दिने चउँकलन जब उनुकर दू गो फिलिमन के, ‘चीता’ आ ‘राउड़ी रंगबाज’, भोजपुरी में डब क के रिलीज क दिहल गइल. विराज भट्ट के एगो पुरान नेपाली फिलिम “कवच” के भोजपुरी में डब क के “चीता” का नाम से आ नेपाली में बनल ‘मजबूर’ के भोजपुरी में ‘राउड़ी रंगबाज’ के नाम से देखावल जात बा. उनकर एगो अउर नेपाली फिलिम ‘गंगाजल’ के भोजपुरी में ‘मर्द रिक्शावाला’ क नाम से रिलीज करे क तइयारी चलत बा.\nसाथही विराज भट्ट अपना नेपाली निर्माता लोग से निहोरा कइले बाड़न कि अइसन काम मत करे लोग.


साल 2020 ले देश के दुनिया के माथ दस देशन में ले आवे के लक्ष्य – टटका खबर\nकेन्द्रीय खेल मंत्री जितेन्द्र सिंह मंगल का दिने अपना मंत्रालय मे नेहरू युवा केन्द्र संगठन के वेबसाइट लांच कइला का बाद पत्रकारन के बतवले कि उमेद बा कि भारतीय ओलंपिक संघ के निलंबन के मुद्दा बातचीत से सझुरा लिहल जाई. कहलन कि मंत्रालय के योजना बा कि देश के साल 2020 ले पदक जीते का मामिला मे दुनिया के माथ दस गो देशन में शामिल करा लिहल जाव.\nTags: ओलम्पिक, खेल


भूगोल - विकिपीडिया\nबिस्व के नक्शा\nभूगोल या भुगोल (अंगरेजी: geography, ज्यॉग्रफी) एगो बिज्ञान आ पढ़ाई के बिसय हउवे जवन पृथ्वी के अलग-अलग जगह भा क्षेत्र में पावल जाये वाला भौतिक आ जैविक घटना आ प्रक्रिया से बनल प्राकृतिक पर्यावरण, आ मनुष्य के एह पर्यावरण के साथ संबंध से उपजल मनुष्य के रहन-सहन के तरीका आ मानवीय पर्यावरण के बर्णन, अध्ययन आ व्याख्या करे ला। सबसे पहिले ज्याग्रफिया (γεωγραφία) शब्द के प्रयोग यूनानी बिद्वान इरेटोस्थेनीज (276-194 ई॰पू॰) कइलें।\nइतिहासी रूप से भूगोल बिसय के अध्ययन के क्षेत्र सबसे पहिले बिबिध प्रकार के चीजन के धरती पर बितरण के बर्णन से शुरू हो के उनहन के स्पेशियल एनालिसिस ले पहुँचल, मनुष्य-पर्यावरण संबंध के बिबिध रूप के अध्ययन एकर बिसय बनल, क्षेत्र या प्रदेश के अध्ययन के बिसय के रूप में एकर प्रतिष्ठा भइल, पृथ्वी बिज्ञान के बिबिध बिसय पर रिसर्च कइल भी एकर काम रहल आ अब आधुनिक समय में भूगोल एगो अइसन बिसय के रूप में स्थापित बाटे जवन पृथ्वी आ एह पर निवास करे वाला मनुष्य के बीच के संबंध के सगरी पहलू के अध्ययन जगह आ क्षेत्र के संदर्भ में करत बा। आज भूगोल के मतलब खाली ई नइखे कि कवन चीज कहाँ पावल जाला बलुक इहो बा कि पृथ्वी के अलग-अलग हिस्सा में आज जवन रूप देखे के मिलत बा ऊ कइसे बनल आ एह में होखे वाला बदलाव के दिसा का बा।\nभूगोल के दू गो बड़हन शाखा में बाँटल जाला, भौतिक भूगोल आ मानव भूगोल, आ वर्तमान समय में एगो आधुनिक शाखा पर्यावरण भूगोल या इंटिग्रेटेड भूगोल बिकसित भइल बा जे एह दुन्नों शाखा के बिचा में सहयोग आ सामंजस्य से बनल बाटे।\nभूगोल से उपजल या एकर सहायक बिसय के रूप में रिमोट सेंसिंग, भूसूचना विज्ञान, जी॰आइ॰यस॰ आ कार्टोग्राफी बाड़ें। वर्तमान में भूगोल, इस्कूल से लेके डिग्री कालेज आ इन्वार्सिटी तक में पढावल जाये वाला मशहूर बिषय बा। भूगोल के बिद्वान या भूगोल पढे-पढ़ावे वाला लोग के भूगोलवेत्ता कहल जाला।\n3.1 भौतिक भूगोल\n3.2 मानव भूगोल\n3.3 पर्यावरण भूगोल\n5 रिमोट सेंसिंग\n7 प्रमुख भूगोलवेत्ता लोग\n8 संस्था आ इंस्टीच्यूट\n10 इहो देखल जाय\nग्लोब आ किताब ले के पढ़ाई करत एगो बिद्यार्थी\nभूगोल (भू आ गोल के जोड़ के बनल) शब्द संस्कृत भाषा के हउवे जेकर अर्थ होला गोल आकार के धरती। प्राचीन काल में ज्योतिष विज्ञान में ब्रह्मांड के कल्पना दू गो गोला के रूप में कइल गइल रहे — खगोल आ भूगोल, अउरी ई मानल जाय कि बड़का गोला खगोल के ठीक बीचोबीच में छोटका गोला पृथ्वी स्थित बा।\nबाद में यूरोपीय शिक्षा के सिस्टम के भारत में प्रचलन होखले पर एगो ज्ञान के बिसय के रूप में के ज्याग्रफी Geography नाँव के ज्ञान के शाखा भा बिज्ञान के हिंदी में भूगोल कहल जाये लागल। अंगरेजी के ज्याग्राफी शब्द खुदे यूनानी भाषा के दू गो शब्द, "ज्या" (geo) मतलब "पृथ्वी" अउरी "ग्राफी" (graphie) मतलब "वर्णन कइल", से मिल के बनल बाटे जवना के शाब्दिक अरथ भइल "पृथ्वी के वर्णन"। ज्याग्रफी शब्द के सबसे पहिले प्रयोग इरेटोस्थेनीज नामक यूनानी बिद्वान कइलन। एही से आ उनकी एह विषय में महत्व वाला योगदानन के वजह से उनके "वैज्ञानिक भूगोल के पिता" कहल जाला।\nभूगोल के अन्य दुसरा अरथ में होखे वाला इस्तेमाल में बा:\nकौनों जगह या क्षेत्र के भूगोलीय स्थिति आ संरचना के ओह जगह के भूगोल कह दिहल जाला, आ\nकौनों जगह के भूगोलीय बिबरण या ओह जगह पर लिखल किताब या बिबरण के भी भूगोल कहल जाला।\nभूगोल के इतिहास\nचीन में भूगोल\nइस्लामी दौर में भूगोल आ नक्शानवीसी\nभूगोलीय खोज के जुग\nकार्टोग्राफी के इतिहास\nमुख्य लेख: भूगोल के रूपरेखा\nपरम्परागत रूप से भूगोलवेत्ता लोग के नक्शानवीस के रूप में देखल जाला जे पृथ्वी के जगह आ जगहन के नाँव आ संख्या के अध्ययन करे लें। हालाँकि, एगो भूगोलवेत्ता के मुख्य काम ई नाही बाटे। भूगोलवेत्ता लोग घटना आ प्रासेस सभ के जगह आ समय के साथ बदलाव के अध्ययन करे ला आ मनुष्य आ ओकरे प्राकृतिक पर्यावरण के बीच होखे वाली क्रिया-प्रतिक्रिया के अध्ययन भी करे ला। "स्पेस" यानि स्थान या जगह कौनों-न-कौनों तरीका से बहुत सारा चीजन पर आपन परभाव डाले ला आ जलवायु, पेड़-पौधा आ जीव-जंतु से ले के अर्थव्यवस्था आ सेहत जइसन चीज के परभावित करे ला; एही कारण भूगोल, जेकर मुख्य बिसय स्पेस बाटे, एगो इंटरडिसिप्लिनरी बिज्ञान के रूप में बा। भूगोल के ई इंटरडिसिप्लिनरी सुभाव भौतिक आ मानवीय चीजन के बीच के संबंध आ एह से उपजे वाला पैटर्न सभ के अध्ययन के कारण बा।\nएगो ज्ञान के बिसय के रूप में भूगोल के दू शाखा में बाँटल जाला:मानव भूगोल आ भौतिक भूगोल। पहिला, मुख्य रूप से आदमी के बनावल पर्यावरण पर धियान देला आ एह बात के खोज में रूचि लेला कि कइसे मनुष्य अपने आसपास के स्पेस के निर्माण करे ला, देखे ला, मैनेज करे ला, आ परभावित करे ला।दूसरी शाखा में अध्ययन के बिसय मुख्य रूप से भौतिक घटना आ जैविक घटना आ प्रासेस से बनल प्राकृतिक पर्यावरण के तत्व सभ के अध्ययन होला आ ई खोज कइल जाला कि कइसे जीव-जंतु, जलवायु, माटी, पानी, आ थलरूप आपस में क्रिया-प्रतिक्रिया कइ के प्राकृतिक पर्यावरण बनावेलें आ एह में स्पेस के कॉ भूमिका होले। एह दुन्नों तरीका या अप्रोच बीच के अंतर के कारण एगो नया तिसरी शाखा उपजल, पर्यावरण भूगोल जवन भौतिक आ मानव भूगोल के कंबाइन कइ के पर्यावरण आ मनुष्य के बीच के क्रिया-प्रतिक्रिया के अध्ययन करे ले।\nइतिहासी रूप से बिबरण करे वाला भूगोल के भी दू गो प्रमुख अप्रोच रहल बाड़ें। जब भूगोल में कौनो एगो तत्व चुन के ओकर पूरा पृथ्वी पर अध्ययन कइल जाला, मने कि ऊ तत्व पूरा पृथ्वी पर कहाँ-कहाँ आ केतना मात्रा में पावल जाला एह बात के अध्ययन कइल जाला तब एके क्रमबद्ध भूगोल कहल जाला। एकरी ठीक उल्टा, जब कौनो जगह चाहे क्षेत्र चुन के ओकरी अन्दर पावल जाये वाला सब तत्व क अध्ययन कइल जाला तब ओके क्षेत्रीय भूगोल या प्रादेशिक भूगोल कहल जाला।\nभूगोल के दू गो मुख्य शाखा हवे। जब कौनो प्राकृतिक तत्व जैसे ऊंचाई, तापमान, बारिश, बनस्पति इत्यादि के अध्ययन कइल जाला त ओके भौतिक भूगोल कहल जाला आ जब कौनो मानवीय चीज क अध्ययन जैसे कि जनसंख्या, भाषा, धर्म, शहर, कृषि, व्यापार इत्यादि क अध्ययन कइल जाला त ओके मानव भूगोल कहल जाला।\nभौतिक भूगोल[संपादन करीं]\nमुख्य लेख: भौतिक भूगोल\nभौतिक भूगोल पृथ्वी पर होखे वाली भौतिक आ प्राकृतिक क्रिया सभ के अस्थान की संदर्भ में अध्ययन करेला। ई पृथवी की जमीनी हिस्सा मने स्थलमंडल, एकरी चारों ओर गैस से बनल वायुमंडल, पृथ्वी पर पावल जाए वाला पानी क बिसाल भण्डार समुद्र, मने जलमंडल, आ पृथिवी पर पावल जाए वाला जीव जंतु से बनल जैवमंडल की रचना आ काम कइले की तरीका क अध्ययन करे ला।\nभौतिक भूगोल के कई गो बड़हन उपशाखा में बाँटल जा सकेला जेवना में मुख्य बा:\nजलवायु & मौसम बिज्ञान\nहाइड्रोलॉजी & हाइड्रोग्राफी\nमानव भूगोल[संपादन करीं]\nमुख्य लेख: मानव भूगोल\nमानव भूगोल भूगोल क एगो अइसन शाखा हवे जेवन मनुष्य की क्रिया कलाप आ ओ सगरी चीजां के अध्ययन करे ले जेवन कौनों अस्थान या क्षेत्र की मानव समाज के बनावे में महत्व वाला होलिन। एही से एह शाखा में मनुष्य, ओकर जनसंख्या, ओकर बस्ती, समाज, संस्कृति इत्यादि सभ चीज का बर्णन आ व्याख्या होले।\nमानव भूगोल के भी कई गो उपशाखा बा जवना में प्रमुख बाड़ी कुल:\nइतिहासी & समय भूगोल\nराजनीतिक भूगोल & भूराजनीति\nभूगोल की एह शाखा में इतिहास में कई तरह क अप्रोच विकसित भइल बा जेवन अलग अलग समय में एकरी बिचारधारा पर हावी रहे:\nपर्यावरण भूगोल[संपादन करीं]\nमुख्य लेख: पर्यावरण भूगोल\nपर्यावरण भूगोल पर्यावरण के दसा, पर्यावरण के काम करे के तरीका, आ पर्यावरण आ तकनीकी ज्ञान वाला आर्थिक मनुष्य के बीच संबंधन क अध्ययन, जगह (क्षेत्र) आ समय (बदलाव) की संदर्भ में करे वाला बिज्ञान हवे। ई भूगोल क एगो अइसन शाखा हवे जेवन एक तरह का संश्लेषणात्मक विज्ञान हवे आ एके इंटीग्रेटेड भूगोल (समन्वयात्मक भूगोल)की रूप में भी जानल जाला।\nभूगोल क ई शाखा एक तरह से भौतिक भूगोल आ मानव भूगोल की अध्ययन क्षेत्र में दूरी कम कइला क काम करे ला| भूगोल हमेशा से मनुष्य आ मनुष्य के पर्यावरण की अध्ययन के अस्थान आ समय की संदर्भ में करत रहल बाटे। हालाँकि, 1950 से 1970 की दौर में भौतिक भूगोल आ मानव भूगोल कि बिचा में दूरी बढ़ल आ एही से भूगोल क पर्यावरण की पढ़ाई से कुछ दूरी बन गइल जेवना कारन ए दौर में पर्यावरण क झंडाबरदार जीव विज्ञानी लोग रहि गइल रहे। बाद में तंत्र विश्लेषण आ इकोलोजिकल उपागम की महत्व के भूगोल में तेजी से बहुत तेजी से मान बढ़ल आ पर्यावरण भूगोल, भौतिक अउरी मानव भूगोल की बिचा में एगो बहुआयामी संश्लेषण की रूप में आगे आइल।\nमुख्य लेख: कार्टोग्राफी\nकार्टोग्राफी या मानचित्र विज्ञान या नक्शानवीसी एगो विज्ञान आ कला हवे जेवन नक्शा बनावे की विधि आ तरीका क अध्ययन करेला।\nरिमोट सेंसिंग[संपादन करीं]\nमुख्य लेख: रिमोट सेंसिंग\nरिमोट सेंसिंग अइसन प्रक्रिया हवे जेह में धरती के सतह से ऊपर कुछ दूरी पर मौजूद कौनों यंत्र से पृथ्वी के कौनों हिस्सा के बारे में जानकारी हासिल कइल जाला। ई यंत्र कैमरा या सेंसर हो सके ला, आ रिमोट सेंसिंग के उत्पाद के रूप में हवाई फोटो या उपग्रह इमेज के इस्तेमाल जीवन के बिबिध क्षेत्र में हो सके ला।\nस्मार्टफोन में खुलल वेब नक्शा वाला एप\nमुख्य लेख: जीआइएस\nभूगोलीय जानकारी सिस्टम (जीआइएस) अइसन सिस्टम होला जेह में भूगोलीय आँकड़ा के कैप्चर, सहेज के रक्खल, मैनिपुलेशन, एनालिसिस, प्रबंधन, क्वैरी आ प्रेजेंटेशन कइल जा सके ला। एकर अध्ययन करे वाला बिज्ञान जीआइसाइंस कहाला आ जियोइन्फार्मेटिक्स के उपशाखा हवे। जीआइएस के मुख्य कंपोनेंट खासतौर से भूगोलीय भा स्पेशियल आँकड़ा खातिर डिजाइन कइल साफ्टवेयर आ एप्लीकेशन होखे लें।\nवेब जीआइएस आ वेब मैपिंग के अक्सरहा पर्यावाची के रूप में इस्तेमाल होला। वास्तव में वेब जीआइएस के मतलब बा वेब ब्राउजर के जरिये जीआइएस के डेटा तक पहुँचल आ एनालिसिस कइल आ अपना जरूरत आ पसऽन अनुसार नक्सा बनावल। वेब आधारित अइसन नक्शा बनावल खाली भर वेब कार्टोग्राफी के काम ना हवे बलुक एह में ई चीज भी सामिल बा कि नकसा में का देखावल जाय आ कइसे देखावल जाय ई कुछ हद तक बीछे के सुबिधा नक्शा पढ़े वाला के भी होला। कहे के मतलब कि वेब आधारित नक्सा कौनों फाइनल प्रोडक्ट ना हवे बलुक एह में उपभोक्ता के सहभागिता भी होला।\nप्रमुख भूगोलवेत्ता लोग[संपादन करीं]\nइरैटोस्थेनीज (276-194 BC) — पृथ्वी के साइज के गणना (नाप) करे वाला पहिला बिद्वान रहलें।\nस्ट्रैबो (64/63 BC — ca. AD 24) — ज्याग्रफिका नाँव के किताब लिखलें, पहिली अइसन किताब जेह में भूगोल बिसय के रूपरेखा निश्चित भइल।\nटालेमी (c.90-c.168) — यूनानी आ रोमन ज्ञान के एकट्ठा क के ज्याग्रफिया नाँव के किताब लिखलें।\nअल इदरिसी (अरबी: أبو عبد الله محمد الإدريسي; लैटिन: Dreses) (1100-1165/66) — नुज़हतुल मुश्ताक़ के लेखक।\nजेरार्डस मर्केटर (1512-1594) — कार्टोग्राफर जे परसिद्ध मर्केटर प्रोजेक्शन के रचना कइलेन।\nअलेक्जेंडर वॉन हम्बोल्ट (1769-1859) — आधुनिक भूगोल के पिता मानल जालें, कॉसमॉस किताब लिखलें, जीवभूगोल के संस्थापक।\nकार्ल रिटर (1779-1859) — आधुनिक भूगोल के पिता मानल जालें, बर्लिन विश्वविद्यालय में भूगोल के पहिला चेयर पर नियुक्त भइलें।\nअर्नाल्ड हेनरी गुयोट (1807-1884) — ग्लेशियर के गति आ इनहन के संरचना के अध्ययन कइलेन।\nविलियम मॉरिस डेविस (1850-1934) — अमेरिकन ज्याग्रफी के संस्थापक, खरोह चक्र के कांसेप्ट देवे वाला।\nपॉल विडाल डी ला ब्लाश (1845-1918) — फ्रांसीसी स्कूल के के संस्थापक, प्रिंसिपल्स ऑफ ह्यूमन ज्याग्रफी के लेखक।\nजे एफ विलियम्स (1854-1911) — दि ज्यग्रफी ऑफ दि ओशंस के लेखक।\nसर हालफोर्ड मैकिंडर (1861-1947) — लंदन स्कूल ऑफ इकोनामिक्स के सहसंस्थापक आ ज्याग्रफिकल सोसाइटी के संस्थापक सदस्य। हार्टलैड थियरी दिहलें।\nई सी सैंपल (1863-1932) — अमेरिका में पहिली पर्भाव्शाली औरत भूगोलवेत्ता।\nकार्ल ओ. सावर (1889-1975) — प्रमुख सांस्कृतिक भूगोलवेत्ता।\nवाल्टर क्रिस्टालर (1893-1969) — मानव भूगोलवेत्ता; सेंट्रल प्लेस थियरी दिहलें।\nयी-फू तुआन (जनम 1930) — चाइनीज-अमेरिकन बिद्वान, ह्यूमानिस्तटिक भूगोल के जनक मानल जालें।\nकार्ल बटजर (1934-2016) — परभावशाली जर्मन-अमेरिकन भूगोल वेत्ता, सांस्कृतिक इकोलॉजिस्ट आ पर्यावरणी आर्कियोलॉजिस्ट।\nडेविड हार्वे (जनम 1935) — मार्क्सवादी भूगोलवेत्ता, स्पेशियल भूगोल के क्षेत्र में काम, ज्याग्रफी ऑफ हंगर आ एक्सप्लेनेशंस इन ज्याग्रफी के लेखक, वूत्रिन लुद प्राइज के बिजेता।\nएडवर्ड सोजा (1941-2015) — प्रादेशिक बिकास, प्लानिंग आ गवर्नेंस के क्षेत्र में काम करे खाती जानल जालें; सिनेकिज्म (Synekism) आ पोस्टमेट्रोपुलीस (Postmetropolis) नियर शब्द देवे वाला; वूत्रिन लुद प्राइज के बिजेता।\nएम एफ गुडचाइल्ड (जनम 1944) — भूगोलीय सूचना प्रणाली (जीआइएस) के शुरूआती बिद्वान।\nडूरीन मैसी (1944-2016) - स्पेस, जगह आ ग्लोबलाइजेशन के अध्ययन करे वाला; वूत्रिन लुद प्राइज बिजेत।\nनिगेल थ्रिफ्ट (जनम 1949) — नॉन-रिप्रेजेंटेशनल थियरी देवे वाला।\nसंस्था आ इंस्टीच्यूट[संपादन करीं]\nअमेरिकन ज्याग्रफिकल सोसाइटी\nरॉयल ज्याग्रफिकल सोसाइटी, लंदन\nअमेरिकन एसोसिएशन ऑफ ज्याग्रफर्स (AAG)\n↑ Pattison, W.D. (1990). "The Four Traditions of Geography" (PDF). Journal of Geography. 89 (5): 202–6. doi:10.1080/00221349008979196. ISSN 0022-1341. Reprint ofa1964 article.\n↑ "1(b). Elements of Geography". Physicalgeography.net. पहुँचतिथी 2009-04-17.\n↑ "Online Etymology Dictionary". Etymonline.com. पहुँचतिथी 1 जून 2016.\n↑ "Geography | Definition of Geography by Merriam-Webster". Merriam-webster.com. पहुँचतिथी 2017-05-20.\n↑ 6.0 6.1 Hayes-Bohanan, James. What is Environmental Geography, Anyway? October 9, 2006.\n↑ An introduction to Settlement Geography. Cambridge university press. 1990.\n↑ "What is geography?". AAG Career Guide: Jobs in Geography and related Geographical Sciences. Association of American Geographers. ओरिजनल से October 6, 2006 के पुरालेखित. पहुँचतिथी अक्टूबर 9, 2006.\n↑ William M. Marsh, Environmental Geography: Science, Land Use, and Earth Systems, John Wiley, 1996\n↑ सविन्द्र सिंह,पर्यावरण भूगोल, प्रयाग पुस्तक भवन, इलाहाबाद, प॰ iii\n↑ Noel Castree, David Demeritt, Diana Liverman, Bruce Rhoads; A Companion to Environmental Geography, John Wiley & Sons, (Google eBook)\n↑ Parker, C.J., May, A. and Mitchell, V. (2013), “The role of VGI and PGI in supporting outdoor activities”, Applied Ergonomics, Vol. 44 No. 6, pp. 886–94.\nभूगोल के बिसय क्षेत्र\nटेकनीक आ औजार\nग्लोबल नैविगेशन सैटेलाईट सिस्टम\nअमेरिकन भूगोलीय सोसायटी\nएसोशिएशन ऑफ अमेरिकन ज्याग्रफर्स\nरॉयल ज्याग्रफिकल सोसायटी\nइंडियन इन्स्टीट्यूट ऑफ ज्याग्रफर्स\nनेशनल एसोसिएशन ऑफ ज्याग्रफर्स, इंडिया\nअलेक्जेंडर फॉन हम्बोल्ट\n"https://bh.wikipedia.org/w/index.php?title=भूगोल&oldid=714520" से लिहल गइल\nछिपावल गइल श्रेणी:\nएह पन्ना पर आखिरी बेर संपादन2अप्रैल 2022 के 04:39 बजे भइल रहल।


पाखी के नारा ‘प्यार मोहब्बत जिंदाबाद’ – Anjoria\nसिनेमा भोजपुरी के महारानी अदाकारा पाखी हेगड़े आजुकाल्हु ‘प्यार मोहब्बत जिंदाबाद’ के नारा बुलंद करत बाड़ी. बाकिर अइसन नइखे कि उनुका केहू से प्यार हो गइल बा. ई त बस उनुका नयकी फिलिम के नाम ह ‘प्यार मोहब्बत जिंदाबाद’.


भोजपुरिया डॉन अन्तर्राष्ट्रीय फिल्म समारोह में\nभोजपुरी सिनेमा के मेगा स्टार मनोज तिवारी के सुपर डुपर हिट फिल्म भोजपुरिया डॉन के इन्टरनेशनल फिल्म फेस्टिवल आफ इण्डिया २०१० का पैनारोमा में शामिल कर लिहल गइल बा. मनोज तिवारी पहिलका भोजपुरी स्टार हउवन जिनका फिल्म के एह फिल्म फेस्टिवल में शामिल कइल गइल बा. भोजपुरी के ई पहिलका फिल्म ह जवना के आईएफएफआई में देखावल जाई.\nभोजपुरिया डॉन के निर्माता भरत जैन के फिल्म फेडरेशन आफ इण्डिया का तरफ से एह बात के सूचना भेजल गइल बा. एकरा बाद से दुनु निर्माता भरत जैन आ राकेश कोहली, निर्देशक रवि सिन्हा, आ नायक मनोज तिवारी के बधाई पर बधाई मिल रहल बा.\nसमारोह में एह फिल्म के भोजपुरिये में देखावल जाई आ सबटाइटिल अंगरेजी में रही. मनोज तिवारी एकरा के भोजपुरी सिनेमा के अंतर्राष्ट्रीय फलक पर चहुँपावे के एगो अउरी प्रयास बतवले बाड़न.\nअब भोजपुरी में बने जा रहल बा दरार\nभोजपुरी सिनेमा में हिन्दी फिल्मन के नाम नकल करे के सिलसिला शुरु हो गइल बा आ ओहि कड़ी में एगो नाम अउरी जुड़ गइल बा दरार के. एह फिल्म के हीरो पवन सिंह के कहना बा कि बस नामे एगो बा ना त कहानी से लेके हर चीज नया बा. पवन सिंह के कोशिश रहेला कि अपना हर फिल्म में एगो नया रुप अपना प्रशंसकन खातिर देखावसु. अइसन ना होखे कि उनकर हाव भाव आ किरदार देख के दर्शकन के लागे ई त हम पहिलहू देख चुकल बानी !\nदरार दू गो दोस्तन के कहानी बा जवना में कुछ कारण से दोस्ती में दरार पड़ जात बा. फेर कई गो समस्या आवत बा. फिल्म के अंत में कहानी के दिलचस्प खात्मा होखत बा.\nअउरी जानकारीCineBhojpuri.com पर पढ़ीं.\n(स्रोत : मो॰खालिद)\nदबंग सलमान से किंग निरहुआ के भिड़न्त\nअबकी के ईद बिहार के सिनेमा प्रेमियन खातिर खास होखे जा रहल बा. एह साल ईद का मौका पर हिन्दी सिनेमा के दबंग नायक सलमान खान के मुकाबिला भोजपुरी सिनेमा के किंग निरहुआ से होखे जा रहल बा. सलमान के सबंग से टक्कर लेबे आ रहल बा निरहुआ के मृत्युंजय. भोजपुरी सिनेमा के वितरक एह मुकाबिला खातिर पूरा तईयारियो कर लिहले बाड़न. बिहार में मृत्युंजय के वितरण अधिकार बहुते भारी भरकम दाम पर कपूरचंद लिहले बाड़े. मृत्युंजय के एके साथ पचास गो सिनेमाघरन में रिलीज कइल जाई.\nमुनियो पर भारी सईंया जी के बारी\nहिन्दी फिल्म के सुपरहिट गाना मुन्नी बदनाम हुई पर भारी पड़े जा रहल बा मृत्युंजय फिल्म के गाना बकरी चरावे गइली सईंया जी के बारी…. फिल्म मृत्युंजय के एह गाना में निरहुआ, रिंकू घोष, मोनालिसा, आ संजय पाण्डे शामिल बाड़े.\nएह फिल्म के इहो खासियत बा कि प्रवेश सिप्पी के बनावल आ जगदीश शर्मा के निर्देशित एह फिल्म के ट्रेलर इन्टरनेटो पर जारी कइल गइल बा. फिल्म के एह बहुते चर्चित गाना के जब इन्टरनेट पर डालल गइल त एकरा के डाउनलोड करे वालन के भीड़ लाग गइल. फिल्म के सगरी गाना लोग के पसन्द आ रहल बा.\nPrevious Post: टटका खबर\nNext Post: टटका खबर\nRespected Editor G,\nGiving Cine news in English is very good but killing the thirst of Bhojpuri readers is also not good. so, I request you to give full details in Bhojpuri language also.\nDipendra Kanu (NePaL)


टटका खबर, शुक, वैशाख अन्हरिया चतुर्थी, 2078 विक्रमी – टटका खबर\nटटका खबर, शुक, वैशाख अन्हरिया चतुर्थी, 2078 विक्रमी\nApr 30, 2021 एक्जिट पोल, चम्पारण, पंचायत चुनाव, भाजपा, विधानसभा चुनाव, शेयर बाजार\nपश्चिम बंगाल समेत चार राज्य आ एगो केंद्र शासित प्रदेश पुड्डुचेरी में भइल विधानसभा चुनावन के एक्जिट पोल में भाजपा के तीन विधानसभा में मिलल बढ़त सामने आइल बा. करीब करीब सगरी पोलहा अंदाज लगवले बाड़ें कि ओहिजा भाजपा के बड़हन बढ़त मिलल बा. पिछला बेर तीने सीट जीत पावे वाली भाजपा अबकी सरकार बनावे के हैसियत पा सकेले. असम में सरकार चला रहल भाजपा नीत गठबन्हन के फेरु जीतल एकदम तय मानल जा रहल बा काहें कि सगरी पोलहा एकरा पर एकमत बाड़ें. अइसने एकमत पुड्डुचेरी में लउकत बा. ओहिजो भाजपा नीत गठबन्हन के जीत तय मानल जा रहल बा. राहुल जवना राज्य में आपन पूरा ताकत झोंकले रहुवन ओह राज्य केरलो में उनकर गठबन्हन के लोग उठा के महासागर में फेंक दिहले बा. केरल में हर चुनाव में सरकार बदलत आवत रहुवे आ एही उमेद से राहुल बबुआ के केरल में सिपहसालार बनावल गइल रहुवे कि जीत के सेहरा उनुका माथे बान्हल जाई. बाकिर लागत बा कि ओहिजो उनुका ला हरदिए के इन्तजाम बा. तमिलनाडु में द्रमुक के जीत तय मानल जा रहल बा.\nप्रदेश के प्राथमिक शिक्षक संघ के दावा बा कि यूपी पंचायत चुनाव में लागल लगभग 706 शिक्षकन के मौत हो गइल बा. संघ एकर जिलावार सूची चुनाव आयोग के सँउप के कहले बावे कि मतगणना के रोक दीहल जाव आ अउरी लोग के मौत के रोकल जाव. एह खबर पर विपक्ष उछल पड़ल बा आ प्रदेश सरकार के आलोचना करे में लाग गइल बा. एही बीच काल्हु भइल पंचायत चुनाव के चउथका आ आखिरी डेग के चुनाव करा लीहल गइल. एह डेग में 75 प्रतिशत मतदान के खबर बा.\nपश्चिम चम्पारण जिला के मनुआपुल इलाका के नरकटियागंज- बेतिया मेन रोड पर कुड़िया कोठी मैदान से एगो अनजान नवही के लाश बरामद भइस बा. ओहिजे एगो मोटरसाइकिलो पड़ल मिलल बा. लाश के गरदन काटल गइल बा एहसे ई एक्सीडेंट के मामिला ना हो सके.\nकाल्हु भइल आईपीएल क्रिकेट के दू गो मैचन में पहिला मैच में मुम्‍बई इंडियन्‍स राजस्‍थान रॉयल्‍स के सात विकेट से हरवलसि. दुसरको मैच में डेल्‍ही कैपिटल्‍स साते विकेट से कोलकाता नाइट राइडर्स के हरा दिहलसि.\nदेश के शेयर बाजार में वायदा बाजार के साप्ताहिक आ मासिक बंदी का दिने बियफे के उतार-चढ़ाव का बीच लगातार चउथका दिने बढत दर्ज भइल. सेंसेक्स में 32 अंक आ निफ्टी में 30 अंक के बढ़त दर्ज भइल. एहसे लागत बा कि निवेशकन में कोरोना से निपट लेबे के उमेद जिन्दा बा.\nटटका खबर, बियफे, वैशाख अन्हरिया तृतिया, 2078 विक्रमी


भारत रत्न से सम्मानित बीएचयू से पढ़ल वैज्ञानिक सीएनआर राव – Anjoria\nFeb 1, 2014 बीएचयू, भारत रत्न, वैज्ञानिक, सीएनआर राव\nमाँ भारती के महान सपुत सीएनआर राव के जनम 30 जून 1934 के बैंगलोर में भइल रहे. 79 साल के हो चुकल चिंतामणि नागेश रामचंद्र राव भारत के सर्वोच्च नागरिक सम्मान भारत रत्न पावे वाला तिसरका वैज्ञानिक हईं. इहा से पहिले इ सम्मान सी वी रमन आ राष्ट्रपति रहल एपीजे अब्दुल कलाम के मिलल बा.\nमहान वैज्ञानिक सीएनआर राव के एकरा से पहिले अउरिओ अनेके सम्मान मिलल बा जवना में पद्म श्री, पद्म विभूषण, ह्युजेस मेडल, भारत विज्ञान पुरस्कार, अब्दुस सलाम पदक, डैन डेविड पुरस्कार, वगैरह शामिल बा.\nमैसूर विश्वविद्यालय से स्नातक, काशी हिन्दू विश्वविद्यालय से स्नातकोत्तर आ फेरु अमरीका के पुरदुवे विश्वविद्यालय से डॉक्टरेट के डिग्री लिहला क बाद प्राध्यापक राव कैलिफोर्निया अउर बर्कले विश्वविद्यालय में शोध सहयोगी (रिसर्च एसोसिएट) रहल बानी. भारत लवटला प सबसे पहिले बंगलौर के भारतीय विज्ञान संस्थान (इंडियन इंस्टीट्यूट ऑफ साइंस) में काम कइल शुरू कइनी. फेर आईआईटी कानपुर में कुछ समय काम कइला के बाद दोबारा बंगलौर वापस आ गइनी. रसायन शास्त्र के ज्ञाता एह वैज्ञानिक के अधिकतर काम घन-अवस्था अउर संरचनात्मक रसायन शास्त्र के क्षेत्र में बा.\nइहें के द्वारा बंगलौर में मटेरियल विज्ञान केन्द्र अउर ठोस अवस्था रसायनिक इकाई (सॉलिड स्टेट कैमिकल यूनिट) के स्थापना भइल जवन भारतीय विज्ञान संसार खातिर एगो बहुत बड़का कदम मानल जाला. वैज्ञानिक राव अबले नाहियो त 45 गो किताब आ 1500 से अधिका शोधपत्र लिख आ प्रकाशित करा चुकल बानी. इहाँ के लगे 50 गो डॉक्टरेट उपाधिओ ना. आज इहाँ के ज्यादातर वैज्ञानिक दोस्त लोग सेवानिवृत्त हो गइल बा पर इहाँ के आजुओ पहिलही लेखा सक्रिय बानी. प्रधानमंत्री इंदिरा गांधी के वैज्ञानिक सलाहकार परिषद के सदस्य के तौर पर काम कइला के बाद, राजीव गांधी, एचडी दैवेगोड़ा, अउर आईके गुजराल के कार्यकाल में परिषद के अध्यक्षो पद पर काम कइले बानी आ आजुओ प्रधानमंत्री के वैज्ञानिक सलाहकार परिषद में अध्यक्ष के तौर पर आपन योगदान दे रहल बानी.\n– निरज कुमार सिंह\nभोजपुरी संस्कार आ संस्कृति के चिंता


लड़िका सयान हो गइल – Anjoria\nअगस्त 17, 2010 news in bhojpuri, टटका खबर\nपिछला छह साल से अँजोरिया का अँचरा में पलाइल पोसाइल टटका खबर अब एह लायक हो गइल बा कि ओकरा के अलगा छोड़ दिहल गइल बा दुनिया देखे खातिर.\nअब अँजोरिया पर टटका खबर के प्रकाशन प्रायोगिक रुप से रोक दिहल गइल बा. टटकाखबर डॉट कॉम एह बीचे कइसन करत बा ई देखला का बाद कवनो फैसला कइल जाई.\nटटका खबर के शीर्षक अंगरेजी में रही आ संक्षेप में खबरो अंगरेजी में दिहल जाई. एकर मकसद ई देखल बा कि सर्च इंजन ओकरा के कतना जीवन देत बाड़े आ विज्ञापन देबे वाला ओकरा के पसन्द करत बाड़न कि ना.\nOne thought on “लड़िका सयान हो गइल”\nअगस्त 18, 2010 को 10:53 पूर्वाह्न पर\nAnjoria team ke hardik subhkamana\nraura din duna raat chauguna tarraki karat rahi.\nbhojpuri mai ke sewa me lagal anjoria team, auri okar seyan, jawan “Tatkakhabr” ke subhkaman ba.bhaojpui ksheta ke visak me ee apan sarthak upsthiti darj karawe.


देखावा में भाव कम भइला से रुसल लालू परिवार – टटका खबर\nदेखावा में भाव कम भइला से रुसल लालू परिवार\nपटना 11 अप्रैल. बिहार के कुख्यात चारा घोटालाबाज सजायाफ्ता लालू प्रसाद के पत्नी अपना डेरा पर तैनात सुरक्षाकर्मियन के गिलिती कम भइला से रुसल बाड़ी आ उनुका साथही रुसल उनुकर दुनु बेटो लोग आपन पूरा सुरक्षा वापिस कर दिहले बा. हालांकि सोचे वाली बात बा कि आखिर राबड़ी देवी के कवन खतरा बा जवना चलते उनुका सरकारी खरचा पर सुरक्षा के अमला चाहीं. आखिर बेपनाह कमाई के दौलत से निजी सुरक्षा काहे नइखी राख लेत.\nसरकार बीच बीच में खतरा का आकलन करत सुरक्षा बढ़ावत घटावत रहेले आ एह पर कवनो शिकायत के बाति ना होखे के चाहीं. बाकिर असल वजह ई बा कि डेरन पर तैनात सुरक्षा एह लोग के आपन दबदबा देखावे का कामे आवेला आ एही से कवनो नेता भा नेतइन ई ना चाहे कि ओकर सुरक्षा में कवनो कमी कइल जाव. ओह लोग के लागेला कि एह से जनता में संदेश जाला कि इनकर दबदबा अब कम होखे लागल बा.\nमुख्यमंत्री रहत घरी जब लालू के चारा घोटाला का मामिला में पहिला बेर जेल जाए के मजबूरी आइल त अपना गोल पर कब्जा बनवले राखे खातिर ऊ अपना पत्नी राबड़ी देवी के मुख्यमंत्री बनवा दिहले रहलें. अब एकबेर राज्य के मुख्यमंत्री रहला का नाते एकरो के आपन जागीर समुझत ई लोग बिहार के राजनीति में आपन दबदबा बनवले राखे ला बेचैन बा.\nराबड़ी देवी नीतीश कुमार के चिट्ठी भेज के एह बाति के ओरहना दिहले बाड़ी कि उनुकर सुरक्षा हटा लीहल गइल बा. एहसे ऊ आपन सगरी सुरक्षाकर्मी आ सरकारी गाड़ी लवटावत बाड़ी. मीडीया में राबड़ी देवी आरोप लगवले बाड़ी कि उनुका पूरा परिवार के जान लेबे के साजिश हो रहल बा बाकिर उनुका बिहार का लोगन पर भरोसा बा आ अब इहे लोग उनुका परिवार के सुरक्षा करी. आ अगर उनुका भा उनुका परिवार का साथे कवनो दुर्घटना घटत बा त एकरा ला नीतीशे सरकार जिम्मेदार होखी.\nTags: राबड़ी देवी, लालू परिवार\nभाजपा.जदयू के बीच नूरा कुश्ती होखे के बात कहली राबड़ी देवी


Lockdown Me Ludo Ke Maza – Ritesh Pandey – Lyrics – Lyrics in Hindi\nरितेश पांडेय और अंतरा सिंह प्रियंका का सुपरहिट गाना लाकडाउन में लूड्डो के माजा (Lockdown Me Ludo Ke Maja) को Riddhi Music World यूट्यूब चैनल पर रिलीज़ किया गया है | इस गाना के Lyrics Writer है R. R. Pankaj जी जबकि Music Director है Ashish Verma जी |\nLockdown Me Ludo Ke Maja – Lyrics\nतऽ बाटे परमिशन नाही हिले के\nओहो का होई अब ?\nना ना बाटे परमिशन नाही हिले के\nसुनऽ ना !\nआव लेलऽ रानी\nऑनलाइन तू व्हाट्सएप्प पर आजा\nबहाना कवनो कऽके तू मिले आवऽ जान\nमजनूए लोग पऽ पुलिस लगवले बा ध्यान\nबिना पाख वाला मुर्गा बना रहा है सब बाबू\nजे डरी ऊ प्यार का करी ?\nप्यार यदि करेलऽ तऽ हमारा ला पिटा जा\nप्यार जदि करेलऽ त हमरा ला पिटा जा\nलेलऽ लेलऽ रानी\nअरे बक !\nहम आईम तऽ छुवाईम पकड़ाईम पक्का हो\nक्वॉरेंटाइन कराओगी क्या ?\nअरे मास्क लगावऽ\nखोली के राखब पंकज पिछिला दरवाजा\nखोली के रितेश राखब पिछिला दरवाजा\nआजा लेलऽ रानी\nमजबूरी के नाम लुड्डो\nMusic video song Lockdown Me Ludo Ke Maza


टटका खबर, अतवार, १२ फरवरी २०१२ | Anjoria's Weblog\nदेवराहा बाबा श्रीधरदास डिग्री महाविद्यालय रामपुर कदना (गड़खा) के संस्थापक सचिव श्रीधरदास जी महाराज को हटाके दोसरा आदमी के सचिव बना दिहला से नाराज श्रीधरजी महाराज धरना पर बईठीहें. उनुका एह बाति के तकलीफ बा कि जब महाविद्यालय के सरकारी अनुदान ना मिलत रहे तब अपना खरचा पर सभकर तनखाह देत रहले आ आजु उनुके के हटा दिहल गइल बा. कहलन कि ऊ मालवीय जी का तरह चंदा माँग माँग के महाविद्यालय बनवले रहले.\nमहाराजगंज के सांसद उमाशंकर सिंह के माँग मानत छपरा-गोरखपुर इंटरसिटी ट्रेन के ठहराव दारौंदा स्टेशन पर कइल जाई. हालांकि ऊ एकमा आ दाउदोपुर में एकर ठहराव मँगले रहले.\nपटना जंक्शन आ राजेन्द्र नगर टर्मिनल से रेलगाड़ियन के परिचालन काल्हु सोमार से यथावत हो जाई. इंटरलाकिंग के काम पूरा तेजी से कइल जा रहल बा आ आजु रात ले पूरा हो जाई. अब रेलगाड़ियन के स्टेशन पर आवे खातिर बेसी देर ले इंतजार ना करे के पड़ी.\nबक्सर जिला के धनसोई इलाका में करैला गाँव के एगो झोपड़ी में आग लगला से तीन गो छोट बच्ची जर के मर गइली सँ. रात में अपराधियन के आवे के हल्ला पर लोग दउड़ल त कन्हैया चौधरी के मेहरारुवो हड़बड़ा के बाहर निकलली. एही में ढिबरी पलटि गइल आ फूस के झोपड़ी में आग लाग गइल. झोपड़ी में सूतल तीनो बच्चियन के बचावल ना जा सकल.\nसासाराम के दहियाड़ रामपुर नहर से मिलल लाश के पहचान नवरतन बाजार के नवनीत का रूप में भइल बा. लाश एक दिन पहिले मिलल रहे.\nचुनाव के तिसरका, चउथका आ पाँचवा चरण के प्रचार पूरा जोर पर बा. तिसरका दौर के प्रचार काल्हु सोमार साँझ से बंद हो जाई आ एह दौर के मतदान पन्द्रह फरवरी के करावल जाई.\nतिसरका दौर के छप्पन सीटन में से तीस गो बसपा का लगे रहुवे, भाजपा का लगे छह गो, कांग्रेस का लगे तीन गो आ जदयू का लगे एगो सीट रहुवे.\nगोरखपुर में गगहा के ब्लाक प्रमुख के चचेरा भाई के बाइक सवार बदमाश गोली मार के भाग गइले. घवाहिल भाई के अस्पताल में भरती करावल गइल बा.\nदेवरिया के गौरीगंज बाजार के चरियांव खास में प्रधान रहल एगो आदमी का घर में बन्धक बना के राखल एगो कम उमिरिया दलित लड़िकी से सामूहिक बलात्कार के मामिला सामने आइल बा.\nबलिया स्टेशन से पहिले बहेरी का लगे एगो आदमी बनारस पैसेंजर से आवत में गिर पड़ल आ गम्हीराहे घवाहिल हो गइल. ओकरा के अस्पताल में भरती करावल गइल बा.\nचुनाव बीतला का बाद चुनावी रंजिश के झगड़ा शुरू हो गइल बा जहें तहें. आजु रसड़अ में छितौनी क्रासिंग का लगे दु गो गुट का बीच जम के मारपीट भइल.\nबलिया के गड़वार पियरिया रोड पर एगो टैंकर से कचरा के दूगो लड़िकी दौरे पर मर गइली स. घटना का बाद ड्राइवर गाड़ी लिहले तेजी से भाग निकलल.\nकांग्रेस पार्टी सलमान खुर्शीद के बयान से अपना के अलग कर लिहले बिया बाकिर सलमान खुर्शीद आपन गलती माने के तइयार नइखन. ओने भाजपा नेता नितिन गडकरी चुनाव सभा में कहलन कि अगर भाजपा के सरकार बनल त अल्पसंख्यक आरक्षण खतम कर दिहल जाई काहे कि ई पिछड़ा वर्ग से छीन के दिहल गइल बा. कहलन कि दुख के बाति बा कि पिछड़ा वर्ग के नेता एह अन्याय का खिलाफ नइखन बोलत बाकिर भाजपा ई अन्याय होखे ना दी.\nदेश में एम्बुलेंस प्रणाली के व्यवस्थित आ सुविधाजनक बनावे खातिर केन्द्र सरकार एगो राष्ट्रीय एम्बुलेंस संहिता बनावे के तइयारी में लागल बिया.\nपाकिस्तान के प्रधानमंत्री यूसुफ रजा गिलानी काल्हु न्यायालय के अवमानना मामिला में सुप्रीम कोर्ट में हाजिर होखीहें. गिलानी कहले बाड़न कि अगर अदालत उनुका के दोषी करार दी त ऊ इस्तीफा दे दीहें.\nसीरिया समस्या पर विचार करे खातिर अरब लीग के विदेश मंत्रियन के बईठक काहिरा में शुरू हो गइल बा.\nफेसबुक कंपनी के कागजात सामने अइला पर पता चलल बा कि कंपनी जब चाहे अपना संस्थापक मार्क जुकरबर्ग के निकाल बाहर कर सकेले आ मार्को जब चाहसु तब कंपनी छोड़ सकेले. मार्क पर इहो रोक बा कि ऊ फेसबुक से मुकाबला करे वाला भा लायक कवनो दोसर सोशल साइट ना बनइहें. बाकिर एह खबर के असलियत इहे बा कि कंपनी कबहियो मार्क के ना निकाल पाई काहे कि उनुका लगे कंपनी के अठावन फीसदी हिस्सा बा. एह तरह के नियम के नुकसान बाकी कर्मचारियन खातिर बा जिनका के कंपनी जब चाहे तब निकाल सकेले बिना कवनो कारण बतवले.\nसानिया मिर्जा आ ऑस्ट्रेलिया के अनास्तासिया रोदियानोवा के जोड़ी थाइलैंड में पटाया ओपन टेनिस टूर्नामेंट के महिला डबल्स के खिताब जीत लिहलसि.\nतिकोनिया एकदिना क्रिकेट का मैच में आजु भारत आस्ट्रेलिया के चार विकेट से हरा दिहलसि. भारत का ओर से गौतम गंभीर सबले अधिका ९२ रन बनवले आ एह खातिर उनुका के मैन आफ द मैच घोषित कइल गइल.


साउण्ड स्टेशन के ‘घायल शेर’ के मिलल ‘A’ सर्टीफिकेट | CinemaBhojpuri.in\nसाउण्ड स्टेशन के ‘घायल शेर’ के मिलल ‘A’ सर्टीफिकेट\nAugust 3, 2012 - इण्डस्ट्री न्यूज, फिल्म\n- Tagged: घायल शेर\t- no comments\tसाउण्ड स्टेशन प्रस्तुति आ राम यादव के बनावल भोजपुरी फिल्म ‘घायल शेर’ के सेंसर बोर्ड ‘A’ सर्टीफिकेट दिहले बावे काहें कि एह फिल्म में मार-काट आ खून-खराबा बहुते अधिका देखावल गइल बा. अलग बाति बा कि सेंसर बोर्ड बिना आपन कैंची चलवले एकरा के ए सर्टीफिकेट दिहले बावे.\nनिर्मात्री दीपा यादव के एह फिल्म में एगो ठेंठ भोजपुरिया गाँव देखे के मिली, फिल्म के संगीतकार आ निर्देशक राम यादव हउवे. फिलिम के शूटिंगो गाँवे के खूबसूरत जगहन पर भइल बा. खेत-खलिहान, नदी किनार, सरसों क फूलन का बीच आ बीच नदी में नावो पर गीत फिल्मावल गइल बाड़ी सँ. फिल्म ‘घायल शेर’ में गायक से नायक बनल गुड्डू रंगीला पहिला बेर एक्शन करत लउकीहें ना त अबहीं ले ओ नाचते गावत लउकल बाड़ें फिलिमन में. साथी कलाकारन में अंजना, मोतीलाल यादव, शिव कुमार गुप्ता, जलधारी यादव, हरीश यादव, संजय शर्मा, हरिद्वार शर्मा, मोहन शर्मा, संजय दूबे, अकबर अली शाह, अशोक विश्वकर्मा, मनमाना गुरु विजय बहादुर सिंह, पूनम सिंह, अजीत यादव, कमलेश यादव, राहुल सूरजमणि, अकरम जौनपुरी, चंदू यादव, तालुक यादव, शोभनाथ पाल, चंदा, मो.सऊद आज़मी, रेनू, सेजल, सपना, सारिका, सुजाता, अहमद अउर लक्ष्मी के नाम बा.\nमिलत जुलत‘घायल शेर’ के ए सर्टिफिकेट दिहलसि सेंसर बोर्ड (3)राखी सावंत कइली ‘जय हो जगदम्बा माई‘ के लोकार्पण (2)’चुन्नू बाबू सिंगापुरी’ के ट्रायल शो में दिग्गज लोग के जुटान (2)एगो सुमधुर संगीतमय फिल्म ह ‘काहे बांसुरिया बजवलऽ’ (2)छठ पूजा पर देखे के मिली लहू के दो रंग (2)To the official site of Related Posts via Taxonomies.\tLeaveaReply Cancel reply


आरा में 15 जने पर हत्या करे के आरोप – टटका खबर\nआरा में 15 जने पर हत्या करे के आरोप\nपिछला शनिचर का दिने आरा के बलबतरा गाँव के एगो किसान के बेरहमी से मार दिहल गइल रहुवे. पुलिस एह मामिला के दर्ज कर के आरोपियन के गिरफ्तारी करे में लागल बिया.\nजान लेबे से पहिले एह किसान के खंभा में बान्हि के मन भर पीटले सँ हत्यारा आ जब ऊ अधमरु हो गइल त ओकरा के गोली मार दिहलें सँ. सगरी आरोपी ओकर गोतिया हउवन सँ. मरे वाला किसान अक्षय के भाई 15 जने प नामजद केस लिखवले बाड़े.\nविश्वविद्यालय के खुरचाल से आरा में मेडिकल कॉलेज खोले में दिक्कत\nभोजपुरी पट्टी से 15 गो खबर,7मई 2018, सोमार


बिहार के ठेंगा देखवलस भाजपा के घोषणा-पत्र – Anjoria\nप्रधानमंत्री के कुर्सी के ललायित नरेन्द्र मोदी बिहार के जनता से आपन कइल वादा भुला\nगइलन . चुनावी रैली आ चाय के चर्चा के दौरान कहत फिरत रहन कि हम बिहार के विशेष राज्य के दर्जा दिलाइब . हम बिहार के विकास खातिर विशेष आर्थिक पैकेज ले के आइब. सोमवार के जब भाजपा के घोषणा -पत्र आइल ओहमे विशेष राज्य के दर्जा त दूर के बात बा, बिहार के नाम तक नइखे .\nप्रधनमंत्री के कुर्सी पावे खातिर हर पार्टी के लोग बिहार आ उत्तर प्रदेश के सिट पे नजर गड़ावेला . इहे भाजपा के नेता लोग बिहार के विशेष राज्य के दर्जा दिलावे खातिर कसम खात रहे . अब साफ हो गइल बिहार के केहू आगे बढ़ल नइखे देवल चाहत .\nबिहार के मुख्यमंत्री नीतीश कुमार के कहना बा- भाजपा के घोषण- पत्र बिहार विरोधी बा . असम के बाढ़ समस्या सुलझावे के जिक्र त बा, बिहार के उल्लेख नइखे, जबकि बिहार देश के सबसे आधिक बाढ़ग्रस्त राज्य हउए . जबतक बिहार के आपन ताकत ना होखी, दोसर पार्टी बिहार के राजनैतिक सौदेबाजी के मंच बनाके रखी .\nबिहार के विशेष राज्य के दर्जा दिलवावे के आपन वादा के घोषणा-पत्र में शामिल ना करके भाजपा बहुत बड़ धोखा देले बिया बिहार के जनता-जनार्दन के साथे . अइसे में अगर भाजपा के खिलाफ माहौल बन जाई त सउंसे गुड़ गोबर हो जाई .\nPrevious Post: महान सम्राट अशोक के 2358वीं जयंती मनावल गइल\nNext Post: भउजी हो !


चिंटू – Anjoria\nभोजपुरी फिलिमन के सुपरहिट निर्माता-निर्देशक राजकुमार आर. पाण्डेय के अगिला पेशकश ‘देवरा भईल दीवाना‘ अबकी होली का शुभ अवसर पर सगरी बिहार-झारखंड आ मुम्बई टेरिटरियन में रिलीज होखी. साईदीप फिल्म्स…


विश्वविद्यालय के नाम – टटका खबर\nविश्वविद्यालय के नाम\nमान्यवर कांशीराम विश्वविद्यालय के नाम बदल दी सपा सरकार\nमायावती सरकार का शासन में खुलल लखनऊ के मान्यवर कांशीराम उर्दू, अरबी, फारसी विश्वविद्यालय के नाम बदले के सपा सरकार तय कर लिहले बिया. बस अतने तय नइखे कि बदल के केकरा नाम पर राखल जाव. विश्वविद्यालय से सुझाव मिलल बा कि एकरा के ख्वाजा मोइनुद्दीन चिश्ती, अल्लामा इकाबाल, भा मौलाना अबुल कलाम आजाद के


अइला के डर ना, परिकला के डर बा – टटका खबर\nAug 21, 2019 कांग्रेस, खान मार्केट गिरोह, पीचि, महतारी-बेटा-दामाद, मोदी सरकार\nयूपीए 1 आ2का दौरान भइल आ कइल घोटालन का चलते सत्ता से बहराइल कांग्रेस जानत बिया कि चिदम्बरम वाला केस उनुके ले नइखे रहि जाए वाला. एक तरह से ई मोदी सरकार के टेस्ट बैलून हवे. सरकार देखल चाहत बिया कि पीचि के गिरफ्तारी का बाद कांग्रेस आ ओकरा समर्थकन के रवैया कइसन रहत बा. पीचि कांग्रेस के बड़का नेता हउवन आ अगर उनुका के बचावल ना जा सकल त अगिला चोट महतारी बेटा पर होखे वाला बा. हो सकेला कि ओकरा पहिले दामाद पर चोट कइल जाव.\nउपर से नीचे ले कांग्रेस के करीब हर बड़का नेता कवनो ना कवनो बड़ घोटाला में शामिल रहल बा भा कवनो दोसरा अपराध में. अपना पहिला सरकार का दौरान मोदी सरकार सावधानी बरतलसि आ एह लोग के अपना निशाना पर ना लिहलसि. बाकिर अपार बहुमत का बाद बनल दोसरको सरकार का दौरान अगर ई कांग्रेसी घोटालाबाज धरइलें ना, आ जेहल में डलइलें ना त मोदी के भगतन के निराशा के सीमा ना रही.\nमोदी सरकार कवनो हड़बड़ी में नइखे. ओकरा लगे पूरा समय बा आ ओकरा इहो मालूम बा कि दुश्मन पर तबले वार ना करे के चाहीं जबले ओकरा बच निकले के अनेसा रहो. जवना दिने ओकरा लाग जाई कि महतारी-बेटा-दामाद के घेरल अब पक्का हो गइल बा तहिया एह लोग के बचे के कवनो उमेद ना रहि जाई.\nसंगही संगे पीचि वाला मामिला में लुटियन जोन के खान मार्केट गिरोह आ अदालतो क परख हो जाए वाला बा. अबहीं ले एह तिकड़ी के जाला साफ नइखे हो पवले. जज बहाली के मामिला कांग्रेसी सरकार का दौरान अइसन बना दिहल गइल बा कि ओकरा पर सरकार के कवनो कंट्रोल नइखे रहि गइल. इन्दिरा गाँधी के जमाना से प्रतिबद्ध न्यायपालिका के रणनीति देशहित पर भारी पड़त आइल बा. अगर पीचि मामिला में अदातल भरोसा जोग काम करत लउकी त सरकार आगे बढ़े के सोची ना त देश के जनता के सोचे के पड़ी कि एह तिकड़ी के जाला साफ करे ला कवन तरीका निकालल जाव.\nलुटियन मीडिया के काट सोशल मीडिया का रुप में निकल गइल बाकिर न्यायपालिका के मौजूदा रुख के काट न्यायपालिका का बीचे से निकाले के बा. एह से पीचि वाला मामिला गौर से देखला के जरुरत बा.


सीमा सिंह के ललकार – Anjoria\nसीमा सिंह के ललकार\nFeb 27, 2014 शिवानी के ललकार, सीमा सिंह\nमत सोचीं जे “ललकार” नाम के कवनो फिलिम बनत बावे जवना में डांसिंग क्वीन सीमा सिंह के आयटम नंबर के बात कहे वाला बानी बाकिर मामिला कुछ अउरिए बा. दरअसल सीमा सिंह के जवना फिलिम के बात करत बानी तवना के नाम ह “शिवानी की ललकार”. एह फिलिम ला सीमा सिंह पिछला दिने आपन आयटम नंबर शूट करवली. कोरियोग्राफर रहले कानू मुखर्जी जे विनय बिहारी के लिखल गीत आ उनुके संगीत पर एह आयटम के नृत्य निर्देशन कइलें. फिलिम के निर्देशक हउवन अल्लामशेट्टी.\nएह फिलिम के नायिका हई पाखी हेगड़े.


मनोज तिवारी आ राजकुमार पांडे पहिला हाली ‘देवरा भईल दीवाना’ फिलिम से एक साथ – Anjoria\nभोजपुरी सिनेमा के दू गो दिग्गज पहिला हाली एक साथ आइल बाड़ें. मेगा स्टार मनोज तिवारी आ मेगा निर्देशक राजकुमार पांडे अपना नयका फिलिम ‘देवरा भईल दिवाना’ से एक साथ आइल बाड़ें. एह फिलिम में ‘जीना तेरी गली’ फेम युवा स्टार प्रदीप पांडे ‘चिंटू’ ओ के खास भूमिका बा. मनोज तिवारी के नायिका बाड़ी पाखी हेगड़े आ प्रदीप पांडे के नायिका काजल राघवानी.\nसाईदीप फिल्म्स के बैनर तले बनत ई फिलिम राजकुमार पांडे के पचीसवीं फिलिम ह. पहिला बेर राजकुमार पांडे निर्देशित फिलिम में काम कइला से खुश मनोज तिवारी के कहना बा कि राजकुमार पांडे के हर फिलिम का तरह इहो फिलिम सफल होखी. आ राजकुमार पांडे के कहना बा कि भोजपुरी सिनेमा के आईकॉन मनोज तिवारी संगे पहिले काम ना कर के ऊ बहुत कुछ मिस कंइलें. राजकुमार पांडे के उमेद बा कि अब मनोज तिवारी, पाखी हेगड़े आ प्रदीप पांडे ‘चिंटू’ के केमिस्ट्री ज़रूर भोजपुरी सिनेमा के नया दिशा दी.\n‘देवरा भईल दिवाना’ फिलिम में मनोज तिवारी, प्रदीप पांडे ‘चिंटू’, पाखी हेगड़े, काजल राघवानी, बृजेश त्रिपाठी, रितु पाण्डे, के.के. गोस्वामी, सूर्य द्विवेदी, मन्टू लाल, संजय पांडे, अवधेश मिश्रा, अमर ज्योति, गोपाल राय, वंदिनी मिश्रा आ सीमा सिंह मुख्य भूमिका में बा लोग.\nनिर्माता, निर्देशक, कहानीकार आ संगीतकार राजकुमार पांडे, गीतकार विनय बिहारी, राजकुमार आर. पांडे, अउर कवि प्यारे लाल, कैमरा फिरोज खान. नृत्य पप्पू खन्ना, कानू मुखर्जी अउर रिक्की गुप्ता, आ संवादलेखक संतोष मिश्रा.


दिसम्बर 2010 – Anjoria\nMonth: दिसम्बर 2010\nदिसम्बर 31, 2010 OmPrakash Singh\nसाल का आखिरी दिने आजु जब पिछला साल के लेखा-जोखा लेबे बइठनी त एकाध खास बाति के छोड़ के कुछ ना भेंटाइल. सालो भर एह बहाने भा ओह बहाने भोजपुरी…\nदिसम्बर 30, 2010 OmPrakash Singh\n– वैभव नाथ शर्मा ॥ श्रीकाशी विश्वनाथो विजयतेतराम् ॥ मेष व्‍यवसायिक दृष्टि से उत्तम वर्ष. व्यापार बढ़िया चली आ फायदेमंद रही. पति पत्नि में अनबन हो सकेला, अपना जीवन-साथी से…\nमोबाइल के बढ़त क्षमता, उपयोग, आ संभावाना के देखत जरुरी लागल कि कुछ व्यावहारिक परिवर्तन कर के अँजोरिया के मोबाइल पर उपलब्ध करा दिहल जाव. अब रउरा अँजोरिया के अपना…\nदिसम्बर 28, 2010 Editor\nबीतल साल २०१० भोजपुरी के सदाबहार सुपर स्टार रविकिशन खातिर भाग्यशाली रहल. भोजपुरी आ हिन्दी सिनेमा का साथे साथ रविकिशन टीवी पर आ विज्ञापनो फिल्मन में छवले रहलें. एह साल…\nThe mega star of Bhojpuri cinema, Manoj Tiwari, will soon appear in Rajnikant style in Bhojpuri film “Mard No.1”. He will seen lighting cigarate and doing aerial stunts like Rajnikant…\nभोजपुरी सिनेमा के मेगा स्टार मनोज तिवारी भोजपुरी फिल्म “मर्द नं॰ १” में रजनीकांत का तरह सिगरेट लहरावत, आ हवा में कलाबाजी खात नजर आवे जा रहल बाड़े, फिल्म के…\nएक रात के कहानी – बागी\nअमूमन भोजपुरी फिल्म निर्माता निर्देशक लीक से हटके फिल्म बनावे पर भरोसा ना करसु, उनुका त बस लटका झटका चाहीं. बाकिर वइसनका फिल्मकारन के जवाब दे रहल बाड़न लेखक निर्देशक…\n2010, the year gone by was lucky for Ravi Kishan. He remained on the top on TV and adfilms in addition to Bhojpuri and Hindi films. There wasalong…\nBhojpuri film makers are rarely known for their experimentations. Usually they go on the beaten track,asong here,afight there, and paste one or two item-numbers. But director…\nदिसम्बर 27, 2010 OmPrakash Singh\nभोजपुरी गायक आ सिने स्‍टार मनोज तिवारी के कहना बा कि ” अब यदि भोजपुरी के संविधान के आठवीं अनुसूची में शामिल कईला में देरी भइल त एकर लडाई तेज…


12 सितम्बर के कुछ अउर खबर – टटका खबर\n12 सितम्बर के कुछ अउर खबर\nSep 13, 2016 अखिलेश यादव, केशव मौर्य, मायावती, राहुल गाँधी\nखा पी के हाथ झार के चल गइलें कांग्रेस के युवराज राहुल गाँधी. ना ऊ सोचलन ना उनुकर लगुआ भगुआ कि गरीब परिवार उनुका आवभगत के खरचा से कइसे निबटी. अब खबर बा कि राहुल के खाना खिआवे ला करजा उठावा वाला स्वामीनाथ के गरीब परिवार कइसे उतारी ई करजा. वइसे संस्कार रहीत एह नेता में त जात घरी घर के बचवन का हाथ में कुछ दे गइल रहतन भा कांग्रेस ओह आदमी के कुछ आर्थिक सहायता कर दीत.\nसत्तर चूहा खइला का बाद हज करे निकले वाला कहावत के सही ठहरावल यूपी के मुख्यमंत्री अखिलेश यादव अपना दू गो मंत्रियन के बरखास्त क दिहलन. खनन मंत्री गायत्री प्रजापति आ पंचायती राज मंत्री राजकिशोर पर भठियरपन के आरोप लागल करत रहुवे बाकिर अब कपारे चुनान आइल बा त आपन छवि साफ करे के कोशिश करत बाड़न. एहमें प्रजापति मुलायम के करीबी आ राजकिशोर शिवपाल के करीबी हउवन.\nबिहार के सारण जिला के बनियापुर इलाका के कन्होली मनोहर गांव में सोमार का दिने एगो पोखरा में नहाए घुसल दू गो बच्चियन आ एगो बच्चा के डूब के मौत हो गइल. तीनो लाश बरामद हो गइल बा आ पोस्टमार्टम ला जिला मुख्यालय के छपरा सदर अस्पताल भेज दिआइल बा.\nकेकड़ा पकड़े ला गड़ही में उतरल दू गो बचवा यूपी के बलिया जिला के रेवती इलाका के तुलसी छपरा गाँव में डूब के मर गइलें. एगो बच्ची के डूबे से बचा लीहल गइल. दुनू बचवन के लाश गड़ही से निकाल लीहल गइल बा.\nबसपा में मचल भगदड़ का जारी राखत सोमार का दिने मायावती के चार गो सिटींग विधायक भाजपा में शामिल हो गइलन. भाजपा के यूपी अध्यक्ष केशव मौर्य के कहना बा कि बसपा में मचल भगदड़ खतम नइखे होखे वाला.


‘कब जाओगे’ के गाने के रिकार्डिंग पूरा भइल – Anjoria\nपूनम प्रोडक्शन इंटरटेंमेंट के बैनर तले बने जा रहल भोजपुरी फिल्म ‘कब जाओगे’ के गाना के रिकार्डिंग के काम पिछला दिने मुंबई, चार बंगला म्हाडा के पंचम स्टूडियो में पूरा हो गइल.\nएह फिल्म में कुल आठ गो गीत बाड़ी सँ जवना के कल्पना, इंदू सोनाली, रितेश सिंह, अलका झा, शिवांगी ‘शिवा’ आ घुंघरू का आवाज़ में रिकार्ड कइल गइल बा. संगीतकार हउवे गणेश पाण्डेय आ घुंघरू. गीत लिखले बाड़े जिग्नेश कुमार अउर गुड्डू लहरी. निर्माता आर.के. निषाद, निर्देशक अनिल लहरी, लेखक सागर अंजाना, छायाकार हीरा सरोज हउवे. फिल्म के मुख्य कलाकारन में सुजीत कपूर, सागर अंजाना, रश्मि श्रीवास्तव, अजय शानू, अमित लाल यादव, प्राची कुंदन वगैरह के नाम बा. एहमें नायक के भूमिका निभावत सुजीत कपूर के एगो अउरी भोजपुरी फिल्म ‘मोरा दरद न जाने कोई’ आवेवाली बा जवना में उनुकर नायिका गुंजन पंत बाड़ी. एह फिल्म के कहानी आजु के राजनीतिक माहौल पर लिखल बा. राजनीति आजु गुण्डा, लफाड़ियन के जमावड़ा बन के रह गइल बा आ अइसना में जब एगो ईमानदार आदमी राजनीति में उतरत बा त ओकरा तमाम मुश्किलन के सामना करे पड़ऽता. लेकिन आखिर में जीत सच्चाईए के होत बा.\n“इंसाफ” में पवन-कृशा धमाल मचइहे


अभिनेत्री गुंजन पंत बनली फिल्म निर्माता – Anjoria\nसिनेमा भोजपुरी के चर्चित नायिका गुंजन पंत अब अभिनय का संगे-संग फिलिम निर्माणो में आ गइल बाड़ी. मौजूदा दौर के ई पहिलका नायिका हई जे फिलिम बनावे चलल बाड़ी. गुंजन पंत निर्माता चेतन राठौड़ संगे मिलके भोजपुरी फिल्म ‘मुन्नी बदनाम भईल सईंया तोहरे खातिर’ बनावत बाड़ी. प्रिशा आर्ट्स के बैनर तले बनेवाली एह फिलिम के प्रस्तुतकर्ता हउवें जितेश दुबे. संजीव बोहरणी आ संदीप तिवारी एह फिल्म के निर्देशन करीहें.\n‘मुन्नी बदनाम भईल सईंया तोहरे खातिर’ के कथा-पटकथा आ संवाद सुरेन्द्र मिश्रा लिखले बाड़न. कला निर्देशक अंजनी तिवारी, आ लाईन प्रोड्यूसर निलाभ तिवारी हउवें. गुंजन एह फिलिम में अभिनय नइखी करत. उनकर कहना बा कि चेतन राठौड़ आ उनुकर पूरा धेयान फिलिम बनावे पर बा आ ई उनकर ड्रीम प्रोजेक्ट हवे.\nशूटिंग अगिला महीना उत्तर प्रदेश में कइल जाई आ रानी चटर्जी, दीपक दुबे अउर बृजेश त्रिपाठी एकर मुख्य कलाकार होखीहें.


रवि किशन सर्वश्रेष्ठ अभिनेता, पाखी सर्वश्रेष्ठ अभिनेत्री – Anjoria\nमई 13, 2010 पाखी हेगडे, भोजपुरी फिल्म अवार्ड, रविकिशन\nभोजपुरी फिल्मन के सदाबहार सुपर स्टार रविकिशन लगातार पांचवा हालि भोजपुरी सिनेमा के सर्वश्रेष्ट अभिनेता के खिताब जीतले बाड़े. सर्वश्रेष्ट अभिनेत्री के खिताब पाखी हेगड़े के मिलल बा. सर्वश्रेष्ट फिल्म के खिताब अभय सिन्हा – अजय सिन्हा के फिल्म परिवार के मिलल त एही फिल्म के निर्देशक असलम शेख के लगातार दूसरा बेर सर्वश्रेष्ट निर्देशक के अवार्ड दिहल गइल. अपना जमाना के प्रख्यात अभिनेत्री जयश्री टी के विश्वनाथ प्रसाद शाहाबादी लाइफ टाईम अचीवमेंट अवार्ड से आ भोजपुरी फिल्मन के बड़हन प्रस्तुतकर्ता दुर्गा प्रसाद मजुमदार के भगवती प्रसाद पुरस्कार से सम्मानित कइल गइल. ओहिजे अवधेश मिश्रा के खलनायकी में सिरमौर मानल गइल.\nबुध का राति मुंबई के गोरेगांव स्पोर्ट्स क्लब में विनोद गुप्ता द्वारा आयोजित एगो भव्य समारोह में रंगारंग कार्यक्रम का बीच अठाइस श्रेणियन में अवार्ड दिहल गइल. म्यूजिक केटेगरी में सगरी अवार्ड निर्माता निर्देशक आर.एस.दुबे के फिल्म उमरिया कईली तोहरे नाम के मिलल. सर्वश्रेष्ठ गायिका के अवार्ड स्वर कोकिला लता मंगेशकर के, आ संगीतकार के अवार्ड राम लक्षमण के दिहल गइल. सर्वश्रेष्ठ गीतकार के अवार्ड विनय बिहारी के मिलल. एही फिल्म खातिर नवोदित अभिनेता के पुरस्कार आशीष गुप्ता के मिलल. सर्वश्रेष्ट गायक के अवार्ड उदित नारायण के मिलल.\nनवोदित अभिनेत्री के अवार्ड चलनी के चालल दूल्हा खातिर शुभी शर्मा के मिलल. पांचवा भोजपुरी फिल्म अवार्ड में रवि किशन आ निरहुआ के फिल्मने के वर्चस्व रहल. रविकिशन के निर्देशक हैरी फ़र्नान्डिस के फिल्म भूमिपुत्र खातिर सर्वश्रेष्ठ अभिनेता के, मुश्ताक खान के बेस्ट कोमेडियन के अउर हैरी के सर्वश्रेष्ठ संवाद लेखक के पुरस्कार से सम्मानित कइल गइल. सीमा सिंह के सर्वश्रेष्ठ आइटम गर्ल के खिताब मिलल.\nअवार्ड मिलला का बाद आपन प्रतिक्रिया व्यक्त करत रविकिशन कहले कि जब पहिला अवार्ड समारोह भइल रहे तब भोजपुरी फिल्म अपना शुरुआती दौर से गुजरत रहुवे. आजु पांचवा अवार्ड जब दिहल जा रहल बा त भोजपुरी सिनेमा कान फिल्म फेस्टिवल तक पहुँच गइल बा.\n3 thoughts on “रवि किशन सर्वश्रेष्ठ अभिनेता, पाखी सर्वश्रेष्ठ अभिनेत्री”\nrakesh yadav कहते हैं:\nमई 18, 2010 को 11:54 पूर्वाह्न पर\nbhojpuri ke mahanayak nirahua ko hamari hardik shubkamnaye……………\nbhagawan uski har murad puri kare.\ndevid कहते हैं:\nमई 14, 2010 को 11:22 पूर्वाह्न पर\nfilm ke sare award nirahuwa ko dena chahiye tha uske aage aaj ke doar me koi nahi hia ravi to kaphi piche hai\nye achi nahi hia\nanil sri कहते हैं:\nमई 13, 2010 को 7:28 अपराह्न पर\njio ravi kishan @MADAN GHACHAK@ KAMAL KA ACTIMG KIA HAI. BAHUT AAGE JAOGE.AMITABH SE BHI AAGE.


How Hajipur becameaworkplace for Ram Vilas Paswan who belong from Khagaria district Bhojpuri: हाजीपुर में तs खेला खतम रहे रामविलास पासवान के, लेकिन...– News18 Hindi\nखगड़िया जिले के रहे वाला रामविलास पासवान खातिर हाजीपुर कइसे बन गइल करमभूमि ? हाजीपुर के राह में रामविलास पासवान खातिर कम रोड़ा ना बिछावल गइल रहे. लेकिन ऊ कइसे सब बाधा के पार कइले, एकरा से चिराग पासवान के सीख लेवे के चाहीं.\n“रामविलास पासवान हाजीपुर के माई मानत रहन. हाजीपुर के माटी से ही उनकर देश अउर दुनिया में पहचान मिलल रहे. पासवान परिवार खातिर हाजीपुर कवनो तिरथ से कम नइखे. पशुपति पारस भी पहिला बेर सांसद बनले तs हाजियेपुर से. अब चिराग पासवान लोजपा में आपन जगह मजबूत करे खातिर हाजीपुर से ‘आशीर्वाद यात्रा’ शुरू करे वला बाड़े.” शंभुनाथ अतना कह के अखबार खटिया के सिरहाना राख देले. सामने बइठल गौरीकांत कहले, हाजीपुर के कइसे भुला सकेले चिराग पासवान ? अगर उनका रामविलास पासवान के बिरासत संभाले के बा तs हाजीपुर के जनता से आशीर्वाद लेवहीं के पड़ी. हाजीपुर के जौहरी लोग ही तय करिहें कि लोजपा के हीरा के बा ? चिराग पासवान कि पशुपति पारस ? अवधबिहारी दूनो जना के बात सुन के कहले, का तूं लोग जानत बड़s कि खगड़िया जिले के रहे वाला रामविलास पासवान खातिर हाजीपुर कइसे बन गइल करमभूमि ? हाजीपुर के राह में रामविलास पासवान खातिर कम रोड़ा ना बिछावल गइल रहे. लेकिन ऊ कइसे सब बाधा के पार कइले, एकरा से चिराग पासवान के सीख लेवे के चाहीं.\nहाजीपुर में इंट्री के पृष्ठभूमि\nगौरीकांत अउर शंभुनाथ पूछले, कइसे ? तs अवधबिहारी कहले, अइसन ना रहे कि हाजीपुर के राजनीत, रामविलास पासवान के सोना के थारी में सजा के मिलल रहे. हाजीपुर से उनकर पत्ता साफ करे खातिर कम कोशिश ना भइल रहे. लेकिन ऊ तs लोकनायक जयप्रकाश जी के महिमा रहे कि रामविलास पासवान के बाल बांका ना भइल. अगर जेपी ना रहिते तs रामविलास पासवान खातिर हाजीपुर सपना हा जाइत. रामविलास पासवान 1969 में संसोपा के टिकट पs अलौली (खगड़िया) से बिधायक बन चुकल रहन. लेकिन 1972 के चुनाव में ऊ हार गइल रहन. ई हार के बाद ऊ केन्द्र के राजनीत में जाये के तइयारी करे लगले. 1975 में जब इमरजेंसी लागल तs उनको जेल जाये के पड़ल. ओही घरी से जयप्रकाश नारायण, रामविलास पासवान के करमठता से परभावित रहन. 1977 में जब लोकसभा के चुनाव होखे लागल तs जनता पाटी में भी टिकट बंटवारा होखे लागल.\nहाजीपुर में रामविलास पासवान के आगमन\nअवधबिहारी कहले, रामविलास पासवान भी जनता पाटी के महत्वपूर्ण नेता रहन. 1977 के चुनाव में उहो टिकट के दावेदार रहन. जयप्रकाश नारायण के रामविलास पासवान से बहुत स्नेह रहे. जेपी राजनीतिक परिवर्तन के क्रांति तs कइले लेकिन उनका पद-प्रभाव के कवनो लालसा ना रहे. टिकट बंटवारा में उनकर कवनो दखल ना रहे लेकिन उनकर बिराट रूप के सामने बड़-बड़ नेता भी नतमस्तक रहन. जेपी के बात के बिरोध करे के हिम्मत केकरो में ना रहे. एक दिन जेपी रामविलास पासवान से कहले, आपको हाजीपुर से चुनाव लड़ना है, तैयारी शुरू कीजिए. लेकिन जनता पाटी चुनाव संचालन समिति हाजीपुर से रामविलास पासवान के टिकट काट के रामसुंदर दास के उम्मीदवार बना देलस. लोकनायक जेपी के जब ई बात मालूम भइल तs ऊ कुछ ना कहले. ऊ शांति से क्रांति करे वला नेता रहन. रामविलास पासवान के टिकट कटला के अगिला दिन हाजीपुर में धमाका हो गइल. जब भोर भइल तs लोग अचंभा में पड़ गइले. गली-गली में पोस्टर साटल रहे जवना में जेपी घोषणा कइले रहन कि रामविलास पासवान हमारा उम्मीदवार है. करीब दस हजार अइसन पोस्टर से पूरा हाजीपुर पट गइल रहे. पटना से लेके दिल्ली तक हड़कंप मच गइल. पूरे देश में रामविलास पासवान अकेले अइसन नेता रहन जेकरा के जेपी आपन कंडिडेट कहले रहन.\nजेपी के आशीर्वाद से रेकौड जीत\nगौरीकांत पूछले, का रामविलास पासवान के टिकट जानबूझ के काटल गइल रहे ? तs अवध बिहारी जबाब देले. ओह घरी बिहार जनता पाटी में कर्पूरी ठाकुर, सत्येन्द्र नारायण सिन्हा, मधु लिमये जइसन नेता के टिकट बितरण में बिशेष प्रभाव रहे. जेपी के फैसला से ई लोग को जोर के झटका लागल. जेपी के फैसला पलटे के ताकत केकरो में ना रहे. जेपी के सलाह पs रामविलास पासवान निर्दलीय हाजीपुर से पर्चा भर देले रहन. जेपी के कंडिडेट के खिलाफ जनता पाटी के कवन नेता के चुनाव लड़े के हिम्मत रहे ? अंत में जनता पाटी रामसुंदर दास के उम्मीदवारी वापल ले लेलस. पासवान जनता पाटी के उम्मीदवार बन के लड़ले. लेकिन तब पूरा हाजीपुर में ई बात फैल गइल रहे कि पासवान के जीत, जेपी के निजी जीत बा. एकरा बाद अइसन एकतरफा भोटिंग भइल कि रामविलास के जीत के वर्ल्ड रिकॉर्ड बन गइल. ऊ4लाख 24 हजार भोट से जीत के गिनिज बुक ऑफ रिकॉर्ड्स में नांव लिखवले. एकरा बाद रामविलास पासवान हाजीपुर के माटी में रच-बस गइले. जनता पाटी तs उनकर टिकट काट देले रहे लेकिन जेपी के स्नेह उनका के हाजीपुर के हीरा बना देलस.\nदू बेर वर्ल्ड रिकॉर्ड बनावे वला सीट\nशंभुनाथ के सवाल पs अवध बिहारी कहले, हाजीपुर के जनता, उनका से केतना प्यार करत रहे ई 1989 के चुनाव से साबित हो गइल. रामविलास पासवान नाया वर्ल्ड रिकॉर्ड बनवले. ऊ कांगरेस उम्मीदवार महावीर पासवान के5लाख4हजार 448 भोट से हरवले रहन. ऊ हाजीपुर में जरूर दू लोकसभा चुनाव हरले लेकिन एही सीट से दू बेर वर्ल्ड रिकॉर्ड बनावे के दुर्लभ गौरव भी मिलल. भारत में अतना गौरव वला शायदे कवनो चुनाव क्षेत्र बा. कहल जाला कि हाजीपुर के कण-कण में रामविलास पासवान बसल बाड़े. जब 2019 में ऊ चुनाव लड़े से इंकार कर देले अउर अपना जगह पs पशुपति पारस के हाजीपुर से कंडिडेट बनवले तs कतना लोग कहे लागल कि अब लोजपा के हार तय बा. लेकिन पशुपति पारस के जीत से साबित हो गइल कि हाजीपुर के जन-मन में रामविलास पासवान बाड़े. बहुत तेयाग अइर तपस्या के बाद उनका ई अस्थान मिलल रहे. चिराग पासवान के भी जनता के दिल में जगह बनावे खातिर हाजीपुर के माटी के नमन कर के संघर्ष के रास्ता पs चले के पड़ी. शंभुनाथ अउर गौरीकांत हुंकारी भर के एह बात के समर्थन कइले. (अशोक कुमार शर्मा वरिष्ठ स्तंभकार हैं. यह उनके निजी विचार हैं.)


बलिया कs गौरवगाथा – Hum Bhojpuria\nशशि कुमार सिंह 'प्रेमदेव'\n( हिंदुस्तान के आजाद करवला में बलिया ज़िला क अभूतपूर्व योगदान इतिहास में दर्ज बा। सन् बयालीस के ' भारत छोड़ो ' आंदोलन का दौरान, जवन तीन गो जनपद कुछ दिन खातिर अंग्रेजी हुकूमत के धकिया के आजाद हो गइल रहलन सs ,ओह में बलिया सबसे आगे रहे। बाद में, बलियाटिकन के एह् कारनामा का बारे में सुनि के कांग्रेस के तत्कालीन अध्यक्ष मौलाना अबुल कलाम आजाद कहले रहीं -- " मैं बलिया की उस सरजमीं को चूम लेना चाहता हूं जहां इतने बहादुर और शहीद पैदा हुए !" ) – संपादक\n' नेह-छोह, बैराग, बगावत\nबलियाटिक एतने जानेला -\nबैमानी का धन-दौलत से बढ़ि के बा ईमान !! बलिया ...\nअसहीं ना 'बागी' कहि-कहि के दुनिया करे बखान !! बलिया...\nचले त' सइ गो मनई में लउके बेटा बलिया के !\nऊपर से सुकुवार-सुकोमल , भीतर से चट्टान !! बलिया...\nराजनीति, साहित्य, कला, विज्ञान भा खेती-बारी ...\n'शशी', अदब से सीस झुकावs !\nएह् धरती पर आके बौना* बनि जालन भगवान !! बलिया...\n« कारगिल आ अन्तरात्माबैरी चीन की गलवान पे नजरिया »


‘छपरा के प्रेम कहानी’ में रवि किशन आ मधु शर्मा – Anjoria\nदक्खिन भारत से आइल आ फिलिम “एक दूजे के लिए” से चरचा में आइल मधु शर्मा के अगिला भोजपुरी फिलिम सुपरस्टार रवि किशन का साथे ‘छपरा के प्रेम कहानी’ होखी. एह फिलिम में मधु शर्मा एगो दमदार भूमिका में रविकिशन के प्रेमिका बनल बाड़ी. एह फिलिम के निर्देशन मशहूर निर्देशक दयाल निहलानी के बा.\nमधु शर्मा हालही में अपना एगो अउर भोजपुरी फिलिम ‘दूल्हे राजा’ के शूटिंग पूरा कर लिहले बाड़ी.


अब मुंम्बई के मन डोलाई ‘देवरा पे मनवाँ डोले’ | CinemaBhojpuri.in\n- Tagged: देवरा पे मनवाँ डोले\t- no comments\tबिहार में धमाल मचवला क बाद निर्माता आलोक कुमार के भोजपुरी फिल्म ‘देवरा पे मनवाँ डोले’ एह हफ्ता मुम्बई के सिनेमाघरन में रिलीज भइल. सिनेमा भोजपुरी के नयका सुपर स्टार खेसारीलाल यादव आ स्मृति सिन्हा के शानदार जोड़ी से सजल ‘देवरा पे मनवाँ डोले’ के दर्शक भरपूर समर्थन देत बाड़ें आ एकरा मजगर कलेक्शन भेंटात बा.\nएह समहर पारिवारिक मनोरंजन देबे वाली फिलिम के निर्देशक प्रेमांशु सिंह हउवें. फिल्म के कलाकारन में खेसारीलाल आ स्मृति सिन्हा का अलावे अंजना सिंह, सत्येन्द्र सिंह, रानी चतुर्वेदी, अनुप अरोड़ा, विनोद मिश्रा, माया यादव आ प्रकाश जैस शामिल बाड़ें. (प्रशांत निशांत के रपट)\nमिलत जुलतएगो अउरी बगावत क आग लहकल मुहूर्त भइल एक और बग़ावत की आग के (2)‘के बनी दुल्हा’ जल्दिए रिलीज होखी (2)‘मर्द’ ला दुबारा गवलें मोहम्मद अज़ीज़ छब्बीस साल बाद (2)भोजपुरियन पर दिल कुर्बान करे अइली मोहिनी (2)पिरितिया तोहरे नाम के मुहुर्त कइल गइल (2)To the official site of Related Posts via Taxonomies.\tLeaveaReply Cancel reply


नयका कलाकारन ला लकी रहल 2013 – Anjoria\nJan 4, 2014 भोजपुरी सिनेमा\nभोजपुरी सिनेमा इंडस्ट्री ला साल 2013 के अइसन साल का रूप में याद राखल जब दर्शक दिग्गज कलाकारन के फिलिमन के नकारत नयका कलाकारन के ले के बनावल बढ़िया फिलिमन के अधिका पसंद कइले.\nएह साल रिलीज “गंगा जमुना सरस्वती” से भोजपुरी फिल्म इडस्ट्री के ढेरहन उम्मीद रहुवे. एहमें रवि किशन, मनोज तिवारी, दिनेश लाल यादव निरूहुआ, रानी चटर्जी, रिंकू घोष आ पाखी हेगड़े जइसन बड़का सितारा रहले. बावजूद एकरा फिलिम टिकट खिड़की पर मुँहकुरिए भहरा गइल.\nसाल 2013 में रिलीज भोजपुरी फिलिमन प नजर डलला से लउकल कि अभिनेता के रूप मे खेसारी लाल यादव आ अभिनेत्री में रानी चटर्जी नंबर वन पर बनल रहली. खेसारी लाल यादव के फिलिम “हवा मे उड़ता जाये लाल दुपट्टा मलमल का” औसत व्यापार कइलसि आ “सपूत” हिट साबित भइल. खेसारी लाल के “प्यार झुकता नही” साल के सबले कामयाब फिलिमन में शुमार भइल. इनकरे “बलमा बिहार वाला”, “संसार”, आ “छपरा एक्सप्रेस” टिकट खिड़की पर ठीक.ठाक रहली स.\nभोजपुरी सिनेमा के जुबली कुमार दिनेश लाल .निरूहुआ एहु साल सगरी अभिनेतन प भारी पडले आ एक के बाद एक हिट देके आपन वर्चस्व बनवले रखलन. निरहुआ के एह साल रिलीज फिलिमन में “दिलेर” सुपरहिट रहल आ “वर्दी वाला गुंडा”, “रखवाला”, आ “बीबी नंबर वन” औसत रहली स. “गंगा जमुना सरस्वती” आ “दूल्हे राजा” के दर्शक नकार दिहले.\nनिरूहुआ. के बाद कामयाब हीरो का कतार में रहले पवन सिंह, विराज भट्ट, आ राकेश मिश्रा. एह साल भोजपुरी फिलिमन के पहचान दिआवे वाला सुपर स्टार रवि किशन आ मनोज तिवारी के फिलिमन के सफलता ना मिल पावल. मनोज तिवारी ला इ साल कुछउ खास ना रहल. रविकिशन भोजपुरी का बजाय हिंदी सिनेमा में अधिका लउकले. रविकिशन के “धुरंधर” के औसत सफलता मिलल.\nअभिनेता पवन सिंह खातिर साल 2013 ठीके.ठाक रहल. पवन के “जिद्दी आशिक” टिकट खिड़की पर शानदार कमाई कइलसि. धर्मेन्द्र का रहला का बावजूद “देश परेदस” भहरा गइल.\nभोजपुरी एक्शन किंग विराज भट्ट के फिलिमो के दर्शक एह साल खूब पसंद कइले. विराज के “तू ही तो मेरी जान है राधा” एह साल के कामयाब फिलिमन में शामिल रहल. “इ कइसन प्रथा” आ “कसम वर्दी की” फिलिमो हिट भइली स.\nविनय आनंद के “खूनी दंगल” एह साल के कामयाब फिलिमन में रहल.\nरानी चटर्जी एहू साल भोजपुरी सिनेमा के रानी बनल रहली. इनकर आ नया अभिनेता राकेश मिश्रा के जोड़ी वाली फिलिम “प्रेम दीवानी” बहुते पसंद कइल गइल आ इ एह साल के सबले अधिका कमाई करे वाली फिलिम बनल. “गंगा जमुना सरस्वती” छोड़ एह साल रानी के सगरी फिलिम निकहा कमाई कइली सँ.\nभोजपुरी सिनेमा के माधुरी दीक्षित कहाए वाली रिकू घोष एह साल कवनो कमाल ना देखा पवली. अंजना सिंह आ मोनालिसा एह साल के कामयाब अभिनेत्रियन मे शामिल रहली.\nभोजपुरी सिनेमा के गरम लिट्टी मोनालिसा के जलवा साल 2013 मे बरकरार रहल. एह साल मोनालिसा के “जिद्दी आशिक” उनका करियर के सबले बड़हन हिट साबित भइल.\nस्मृति सिन्हा, अक्षरा सिंह, आ पाखी हेगड़े के नामो एह साल के कामयाब अभिनेत्रियो मे शामिल रहल. खलनायकन मे संजय पांडे आ आइटम गर्ल मे सीमा सिंह बाजी मरली.\n(प्रेम रमेश, वार्ता)\n(३ जनवरी २०१४)


जापान में भयंकर तबाही से पूरा दुनिया दुखी – टटका खबर\nजापान में भयंकर तबाही से पूरा दुनिया दुखी\nपिछला सौ बरीस में अतना दुखदायी सुनामी ना आइल रहे जतना शुक ११ मार्च के जापान में आइल. अनेसा त पहिलही से रहे आ अबहियो बा कि एगो बड़हन तबाही अगिला पचास साल का पहिले कहियो आ सकेला जब जापान के दसियो लाख आबादी खतम हो सकेले. शुक के दिने जापान के सेनदई, Sendai, शहर का समुद्र किनारे आइल सुनामी से सैकड़ो लोग के जान चलि गइल बा, हजारो लोग बेघर हो गइल बा आ लाखो लोग जहें तहें फंसल घेराइल बा. सरकार के निर्देश बा कि लोग अपना कामे का जगहा का पास कवनो सुरक्षित जगह देख के रुक जाव. घरे जाये के कोशिश ना करे काहे कि यातायात आ संचार व्यवस्था एकदमे बिगड़ गइल बा. सभका से निहोरा बा कि फोन भा मोबाइल के इस्तेमाल तबे करे जब बहुत जरुरी होखे.\nजापान सरकार देश में आपातकाल के घोषणा कर दिहले बिया. सेनदई का लगे एगो पेट्रोकेमिकल संस्थान में भयंकर विस्फोट होखे के खबर बा. फुकूशीमा के परमाणु प्रतिष्ठान का दू किलोमीटर के दायरा में रहे वाला लोग के इलाका खाली कर देबे के कहल गइल बा. एगो न्यूक्लियर प्लांट के ठंढा राखे वाला संयत्र में खराबी आ गइल बा. हालांकि अबले कवनो तरह के विकिरण होखे के खबर नइखे.प्रधानमंत्री नाओतो कान कहले बाड़न कि लोग शान्त रहे आ धीरज बनवले राखे. वइसहूं आदमी पर जब विपत्ति आवे त धीरज बनवले राखे के चाहीं. एहसे दिमाग ठीक से कम कर पाई आ समस्या के समाधान के कवनो ना कवनो राह जरुर निकल आई.\nभूकंप का बाद आइल समुद्री तूफान में एगो पानी के जहाज बह गइल बा आ एगो रेल गाड़ी के पता नइखे चलत कि कहाँ बिया. भूकंप के तीव्रता रिचर्स स्केल पर ८.९ नापल गइल बा जवन भयंकर मानल जाला. समुद्री तूफान का रेला में पूरा के पूरा शहर दह बह जायेके खबर बा. करीब पचास देश में सुनामी आवे के चेतावनी दिहल गइल बा. फिलिपीन्स पर लहर के आतंक शुरुओ हो गइल बा.हवाई का दक्खिन समुद्री किनार पर छह फुट ऊँच लहर चोट दे रहल बा.इहो अनेसा जतावल गइल बा कि सुनामी न्यूजीलैण्ड का तरफ तेजी से बढ़ रहल बा.\nस्थानीय समय का मुताबिक जब दुपहरिया पौने तीन बजे का समय ८.९ तीव्रता वाला भूकंप आइल त टोकियो रेलवे स्टेशन पर खड़ा लोग एक दोसरा के पकड़ लिहल कि सुरक्षा बुझाव. भूकंप से जमीन तेजी से हिलत रहुवे. तुरते सगरी कार्यालय आ स्कूलन के ब्द कर दिहल गइल. जापान में भूकंप हमेशा आवत रहेला बाकिर शुक का दिने आइल भूकंप गजब के विनाशकारी रहल.\nएने भारत सरकार के कहना बा कि भारत का किनार पर कवनो तरह के अनेसा नइखे. भारत सरकार एह सुनामी में तबाह लोगन खातिर दुख जतवले बिया आ जापान के हर तरह के सहायता देबे के संकल्प जतवले बिया. बस कहला के देर बा.\nएह भयंकर तबाही के खबर सुन के करेजा मुँह में आ गइल बा. बुझात नइखे कि आपन दुख कइसे बतावल जाव. का भगवान तोहरा सृष्टि में इहे सबकुछ होखी ?\n«« ना देबे वाला जानत बा ना लेबे वाला\nबीएचयू के दीक्षान्त समारोह »»